open-index/open-wikipedia-markdown huggingface dataset:
హరామ్

**హరామ్** - **Ḥarām** ( **) ఇది ఒక అరబిక్ పదం. దీని అర్థం 'నిషేధించబడింది'.  ఇస్లామీయ న్యాయశాస్త్రం ప్రకారం దీని అర్థం ప్రామాణిక పాపం, లేదా నిషిద్ధం. హరాం అనే పదము సాధారణంగా "అల్లాహ్ చే నిషేధింపబడినది" అనే అర్థానికి వాడుతారు. الأحكام الخمسة (అల్-ఆహ్ కామ్ అల్-ఖమ్సా) (ఐదు న్యాయ ఆదేశాలు) లలో ఒకటి. ఇది మానవుల సత్ప్రవర్తనలను, నీతి శాస్త్రాలను నిర్దేశిస్తుంది.

స్వచ్ఛమైన  స్థితిలో లేని లేదా పవిత్రమైన జ్ఞానాన్ని పొందని వ్యక్తులకు ప్రవేశం అనుమతించబడదు; లేదా, నేరుగా విరుద్ధంగా, ఒక చెడు మరియు ఆ విధంగా "చేయడం నిషేధించబడిన పాపపు చర్య". ఈ పదం "ప్రక్కన పెట్టబడినది" అని కూడా సూచిస్తుంది, ఇది ఐదు ఇస్లామిక్ ఆజ్ఞలలో ఒకటి (الأحكام الخمسة al-ʾAḥkām al-hamsa) మానవ చర్య యొక్క నైతికతను నిర్వచిస్తుంది.

ఖురాన్ యొక్క మత గ్రంథాలలో సాధారణంగా హరామ్ చర్యలు నిషేధించబడ్డాయి. హరామ్  సున్నత్ వర్గం నిషేధం యొక్క అత్యున్నత స్థితి. ఉద్దేశ్యం ఎంత మంచిదైనా లేదా ఎంత గౌరవప్రదమైన ప్రయోజనం అయినా హరామ్‌గా పరిగణించబడేది నిషేధించబడింది.  పాపాలు, మంచి మరియు పుణ్యకార్యాలు తీర్పు రోజున మిజాన్ (తూకం తూకం)పై ఉంచబడతాయి.  చేసేవారి చిత్తశుద్ధిని బట్టి తూకం వేయబడతాయి. ప్రధాన మత గ్రంధాల (ఖురాన్ మరియు హదీథ్)  పండిత వివరణ ఆధారంగా హరామ్ లేదా కాదనే విషయంలో విభిన్న మధబ్‌లు లేదా చట్టపరమైన ఆలోచనల అభిప్రాయాలు గణనీయంగా మారవచ్చు. 

## ఇవీ చూడండి
* *[[హలాల్]]*
* *[[షరియా]]*

## మూలాలు

## బయటి లింకులు
*Laws of Islam concerning food

వర్గం:ఇస్లామీయ పదజాలము
వర్గం:షరియా
వర్గం:ఇస్లామీయ న్యాయశాస్త్రం
వర్గం:ముస్లింల సాంప్రదాయాలు
భార్గవరావు (కవి)

**సిరిప్రెగడ భార్గవరావు **కవి, రచయిత, స్వాతంత్ర్యసమరయోధుడు. పోలీసు చర్యకు ముందు తెలంగాణంలో నైజాం పాలనలో స్వాతంత్ర్యోద్యమంలో, సత్యాగ్రహోద్యమంలో పాల్గొని ఒక సంవత్సరం కఠిన కారాగార వాస శిక్షను అనుభవించాడు.
## జీవిత విశేషాలు
అతడు చండూరు మండలం గుండ్రేపల్లి గ్రామానికి చెందిన వెంకటేశ్వరరావు, వెంకటమ్మ దంపతులకు 1923లో జన్మించాడు. 1934లో చండూరులో స్థాపించిన ‘సాహితీ మేఖల’ సంస్థ వ్యవస్థాపకులు అంబటిపూడి వెంకటరత్నం గారి వద్ద సంస్కృతాంధ్ర కావ్యాలను అభ్యసించాడు. గురువుగారి సేవా కార్యక్రమాలలో ముందుండి పనిచేస్తూ ఆయన అభిమానాన్ని పొందాడు. పద్య విద్యను సాధించి సుధామధురములైన రసవత్కావ్య ఖండికలను రచించాడు. ఈ రచనలు ఆయన బ్రతికుండగా గ్రంథ రూపంలో రాలేదు. అతని మరణానంతరం "భర్గవానందలహరి" పేర సాహితీ మేఖల ప్రచురించింది. పోలీసు యాక్షన్‌కు ముందు తెలంగాణలో జరిగిన సత్యాగ్రహంలో పాల్గొన్నందుకు నైజాం పోలీసులు అతనిని ఒక సంవత్సరం జైలులో వేయడంతో ఆయన ఆరోగ్యం బాగా క్షీణించింది. చివరికి అనారోగ్యంతో 1963లో అస్తమించాడు. ఆయన మరణానంతరం చిత్తుకాగితాల్లో వున్న రచనల్ని ఏరికూర్చి శిష్యునిపై వున్న వాత్సల్యానికి ప్రతీకగా అంబటిపూడి వెంకటరత్నం "భర్గవానందలహరి" పేర కావ్యాన్ని 1967లో అచ్చువేయించాడు. కవితా హృదయం ఏ కొంచెం వున్నా పులకింపచేసే కావ్యం ఇది. అచ్చమైన హృదయం నుండి వెలువడిన స్వచ్ఛమైన కావ్యమిది. జీవితంలో బాగా దెబ్బలు తిన్నవాడు భార్గవరావు. ఆ బాధలో కవిత్వం రాసుకొని దుఃఖంతో ఆనందించేవాడు. పన్నీటితో ప్రారంభమై కన్నీరుగా జాలువారి మున్నీరైంది భార్గవుడి కవిత. ఆలిండియా తెలుగు రైటర్స్ కాన్ఫరెన్స్ సందర్భంగా ఆంధ్ర సారస్వత పరిషత్ హైదరాబాదు వారు 1968లో ప్రచురించిన సావనీర్ భార్గవరావుకే అంకితమైంది.

ఈ అజ్ఞాత కవి కావ్యాన్ని అజ్ఞాతంగానే పోనీయకుండా బయటికి లాగి లోకానికి చూపిన అంబటిపూడి ధన్యజీవి.

## మూలాలు
* http://www.andhrabhoomi.net/content/r-121

వర్గం:తెలుగువారిలో స్వాతంత్ర్య సమర యోధులు
వర్గం:తెలుగు కవులు
వర్గం:నల్గొండ జిల్లా కవులు
వర్గం:తెలంగాణ విమోచనోద్యమంలో పాల్గొన్న నల్గొండ జిల్లా వ్యక్తులు
తరగని ఇంధన వనరుల దినోత్సవం

**తరగని ఇంధన వనరుల దినోత్సవం**ను ప్రతి సంవత్సరం రాజీవ్ గాంధీ జయంతి అయిన ఆగస్టు 20 న జరుపుకుంటారు. బొగ్గు, ఇతర సహజ వనరులు వేగంగా తరిగిపోతున్న కారణంగా ఇంధన పొదుపుపై, సంప్రదాయేతర ఇంధన వనరులను ప్రోత్సహించాల్సిన ఆవశ్యకతపై ఈ రోజున కార్యక్రమాలు నిర్వహిస్తారు. ప్రస్తుతం ఉన్న బొగ్గు, ఆయిల్, గ్యాస్ నిక్షేపాలు సుదీర్ఘకాలం లభించవని భావించిన అప్పటి భారత ప్రధాన మంత్రి రాజీవ్ గాంధీ తరగని ఇంధన వనరుల అభివృద్ధికి, వినియోగానికి కృషి చేశారు. తరగని ఇంధన వనరుల అభివృద్ధికి కృషి చేసిన రాజీవ్ గాంధీని గుర్తు చేసుకుంటూ ప్రతి సంవత్సరం ఆయన పుట్టిన రోజైన ఆగస్టు 20 న తరగని ఇంధన వనరుల దినోత్సవమును జరుపుకుంటారు. ఈ దినోత్సవమును హిందీలో "రాజీవ్‌గాంధీ అక్షయ ఊర్జాదివస్" అని, ఆంగ్లంలో "రాజీవ్ గాంధీ రెన్యూవబుల్ ఎనర్జీ డే" అని అంటారు.

వర్గం:దినోత్సవాలు
జహంగీర్ పీర్ దర్గా

**హజ్రత్ జహంగీర్ పీర్ దర్గా, ** రంగారెడ్డి జిల్లా, కొత్తూర్ మండలం, ఇన్ముల్‌నర్వ గ్రామ సమీపంలో ఉంది, ఈ దర్గా జిల్లాలోనే కాకుండా రాష్ట్రంలోనే ప్రసిద్ధిచెందింది. కులమతాలకతీతంగా భక్తులు ఇక్కడకు విచ్చేసి తమ ఆరాధ్య దైవంగా కొలుస్తుంటారు. రాష్ట్ర, జాతీయ స్థాయి రాజకీయనాయకులు సైతం కోరిన కోరికలు తీర్చే దైవంగా భావిస్తుంటారు. 
## దర్గా చరిత్ర
దర్గా చరిత్ర తెలిపే కచ్చితమైన రుజువులు లేకపోయినా అరబ్బీ భాషలో రచించిన ఒక గ్రంథం ద్వారా జహంగీర్ పీర్ దర్గా గురించి కొన్ని వివరాలు తెలుస్తున్నాయి.. సుమారు 700 సం.ల క్రితం బాగ్దాద్ నుండి గౌస్ మొహినొద్దీన్, బురానొద్దిన్ అనే ఇరువురు మత గురువులు దేశ సంచారము చేస్తూ ఇక్కడికి వచ్చి కొంత కాలం తరువాత మరణించినారని చెబుతారు. వారి ఇద్దరి సమాధులే జహంగీర్ పీర్ దర్గాగా వాడుకలో కొచ్చిందని నమ్ముతారు. 400 సం.ల క్రితం గోలుకొండ కోటపై విజయం సాధించిన రాజులు తరువాత ఈ దర్గాకు వచ్చి పూజలు చేసారని ప్రతీతి. దర్గాకు నిర్వాహకులు లేనందున తమ సిపాయిలలో ఒకరైన సయ్యద్ ఇబ్రాహిం అలీని దర్గా సంరక్షకుడుగా నియమించి, 4 పరగణాలకు ఖాజీగా కూడా నియుక్తులను చేసారు. 1948 సం. వరకు ఇబ్రాహిం అలీ వారసులు సంరక్షించే వారు. ఆ తరువాత రాష్ట్ర వక్ఫ్ బోర్డ్ ఆదీనంలోకి ఈ దర్గా వచ్చింది. 
## ఐతిహ్యం
ఈ దర్గా ప్రాంతం పూర్వం అడవిలా ఉండేదని, రాత్రివేళల్లో దర్గా దరిదాపుల్లో ఎవరు సంచరించేవారు కాదని, దర్గాలో రాత్రివేళల్లో సింహాలు సంచరించేవని, తెల్లవారు జామున తమ తోకలతో దర్గాను శుభ్రపరిచి వెళ్ళేవని ఇక్కడి జానపదుల కథనాలు.
## ఉత్సవాలు
ప్రతి సంవత్సరము మకర సంక్రాంతి పర్వదినాలలో 3 రోజుల పాటు దర్గాలో ఉర్సు ఉత్సవాలను భక్తులు ఘనంగా నిర్వహిస్తుంటారు. ఈ ఉత్సవాలకు రాష్ట్రంలోని ముస్లిమ్‌లే కాకుండా విదేశాలలో ఉండేవారు సైతం వస్తుంటారు. ముఖ్యంగా అరబ్బుదేశాలకు ఉద్యోగాల నిమిత్తం వెళ్ళే ముస్లిమ్‌లు ఇక్కడ తప్పకుండా ప్రార్థనలు చేసి వెళ్తుంటారు. 
## మతసామరస్య ప్రతీక
ఈ దర్గా మతసామరస్యానికి ఓ గొప్ప ప్రతీక. ఇక్కడికి ముస్లిమ్‌లు, హిందువులతో పాటు సిక్కులు కూడా వచ్చి కొలుస్తుంటారు. సమీప ప్రాంతాలలోని లంబాడ కుటుంబాలు కూడా ఎడ్లబండ్లపై ప్రత్యేకంగా వచ్చి కందురులు చేస్తుంటారు, ఈ ప్రాంతంలో సంపన్న కుటుంబాలకు చెందినవారు ఏ మతానికి చెందినవారైనా తమ ఇంటి దేవుడిగా కొలుస్తుంటారు. 
## రవాణా మార్గం
తెలంగాణ రాష్ట్ర రాజదానికి 45 కి.మీ. దూరంలో ఈ దర్గా ఉంది. ఇక్కడి నుండి బస్సు సౌకర్యం ఉంది. ముఖ్యంగా ప్రతి ఆది, గురువారాలలో ప్రత్యేక బస్సులు నడుస్తుంటాయి. ఆటోలు, జీపులు కూడా అందుబాటులో ఉంటాయి.

## ఇవీ చూడండి
* సూఫీ తత్వము
* దర్గాహ్
* ఔలియా
* భారతదేశంలో ఇస్లాం
* తెలంగాణాలోని దర్గాల జాబితా

## మూలాలు

## వెలుపలి లంకెలు

వర్గం:తెలంగాణ రాష్ట్ర దర్గాలు
వర్గం:దర్గాలు
వర్గం:రంగారెెడ్డి జిల్లా దర్గాలు
మంచాళ జగన్నాధరావు

**మంచాళ జగన్నాధరావు** ప్రముఖ వైణిక విద్వాంసుడు. కర్ణాటక సంగీతం, హిందూస్తానీ సంగీతం రెండూ వీణపై వాయించేవాడు.
## జీవిత విశేషాలు
వైణికులుగా జగన్నాథ రావు గుర్తింపు పొందాడు. అతను  కర్ణాటక, హిందూస్థానీ సంగీతంలో ప్రావీణ్యుడు. అతనికి  10శాతం దృష్టి ఉన్నప్పుదు ఒక సినిమాలో "మా మంచి పాపాయి" అనే పాటను స్వరపరచి పాడాడు. ఆ తరువాత ఆయన పూర్తిగా అంధుడైనాడు. రేడియో సంగీత కార్యక్రమాలలో అతని  వీణ ద్వారా సంగీత సహకారాన్ని అందించేవాడు.

అతను మహారాజా ప్రభుత్వ సంగీత నృత్య కళాశాలలో పనిచేసాడు. ఆకాశవాణి పాట్నాలో కొంతకాలం పనిచేశాడు. 1954లో హైదరాబాదుకు బదిలీ అయ్యాడు. 1981 లో పదవీవిరమణ చేశాడు. గీత శంకరం (సంస్కృతం), రాధావంశీధరవిలాస్ (హిందీ) సంగీత రూపకాలకు స్వరరచన చేశాడు. అన్నమయ్య, త్యాగయ్య, క్షేత్రయ్య, రామదాసు రచనలను నొటేషన్‌తో  ప్రచురించాడు. (తిరుమల తిరుపతి దేవస్థానం సహాయంతో). కొన్ని వందల అన్నమయ్య కీర్తనలను స్వరపరిచాడు. ఎంకి పాటలకు నండూరి సుబ్బారావుతో కలిసి బాణీ తయారుచేసి రేడియోలో పాడించాడు. స్వీయరచనలైన లలితగీతాలను, పలు భావకవుల గీతాలను స్వరపరిచి నొటేషన్ తో 'ఆధునిక సంగీతం' పేరుతో రెండు సంపుటాలుగా ప్రచురించారు.

## ఉద్యోగ జీవితం
వీరి సోదరులు వాడ్రేవు పురుషోత్తం ఆకాశవాణి హైదరాబాదులో కలసి పని చేశారు. జగన్నాథరావు హైదరాబాదు కేంద్రంలో వీణ అర్టిస్టుగా చేరి ఆతర్వాత సంగీత విభాగం ప్రొడ్యుసర్ గా రెండున్నర దశాబ్దాలు పని చేశారు. 1984 లో రిటైరయ్యారు. జగన్నాథరావు హైదరాబాదులో పరమ పదించారు. నేత్ర వ్యాధి తో వారు బాధ పడినా చక్కటి వీణావాదన చేసి శ్రోతల్ని మంత్ర ముగ్ధుల్ని చేసే వారు. అలహాబాదు పాట్నా కేంద్రాలలో హిందూస్థానీ ప్రొడ్యూసర్ గా చేశారు. 

## రచనలు
### లలిత గీతాలు
# బంగారు పాపాయి బహుమతులు పొందాలి

### గ్రంథాలు
#  గీతగోవిందం - గీతశంకరం 
#  క్షేత్రయ్య పదములు - స్వరసహితము
#  ఆంధ్రుల సంగీతకళ 
## మూలాలు

## ఇతర లింకులు
* https://web.archive.org/web/20160722060652/http://www.saaranimusic.org/musicians/musicians.php?edi=20
* రచయిత, సంగీత విద్వాంసుడు, పరిశోధకుడు మంచాల జగన్నాథరావు

వర్గం:తెలుగు లలిత సంగీత ప్రముఖులు
వర్గం:కర్ణాటక సంగీత విద్వాంసులు
వర్గం:తెలుగువారిలో వైణికులు
వర్గం:తెలుగువారిలో సంగీతకారులు
వర్గం:రేడియో ప్రముఖులు
వర్గం:మహారాజా ప్రభుత్వ సంగీత నృత్య కళాశాల పూర్వ విద్యార్థులు‎
వర్గం:జన్మస్థలం తెలియని వ్యక్తులు
బి. కె. ఎస్. అయ్యంగార్

పంట పొలాలు – తెలుగు వివరణ
పంట పొలాలు అనేవి రైతులు పంటలు సాగు చేసే వ్యవసాయ భూములు. ఇవి మన ఆహారానికి ప్రధాన ఆధారం. రైతుల కష్టానికి, ప్రకృతి సహకారానికి ప్రతీకగా పంట పొలాలు నిలుస్తాయి.
పంట పొలాల ముఖ్యత
ఆహార ఉత్పత్తికి ఆధారం
గ్రామీణ ఆర్థిక వ్యవస్థకు బలం
దేశ అభివృద్ధికి తోడ్పాటు
పంట పొలాలలో పండే పంటలు
వరి
గోధుమ
మొక్కజొన్న
పప్పులు
కూరగాయలు
రైతుల కృషి
రైతులు విత్తనాలు నాటడం, నీరు పెట్టడం, కలుపు తొలగించడం, పంట కోయడం వంటి పనులు చేసి పంటలను పెంచుతారు.
పంట పొలాలు మన జీవనానికి అవసరమైన సంపద.
అయ్యంగార్

* మాడభూషి అనంతశయనం అయ్యంగార్ - స్వాతంత్ర్య సమరయోధులు.
* మాస్తి వెంకటేశ అయ్యంగార్ - ప్రముఖ కన్నడ రచయిత.
* ఎ.ఎ. కృష్ణస్వామి అయ్యంగార్ - భారతీయ గణిత శాస్త్రవేత్త.
* వింజమూరి వరదరాజ అయ్యంగార్ - సుప్రసిద్ధ సంగీత విద్వాంసులు.
* వనజా అయ్యంగార్ - గణిత శాస్త్రవేత్త.
* శ్యామయ్య అయ్యంగార్ - హైదర్ అలీ, టిప్పు సుల్తాన్ వద్ద పనిచేసిన మంత్రి
* బి. కె. ఎస్. అయ్యంగార్ - ప్రముఖ యోగా గురువు.
* శ్రీనివాస రామానుజన్ అయ్యంగార్ - గణిత శాస్త్రవేత్త.
షా అలీ పహిల్వాన్ దర్గా

**షా అలీ పహిల్వాన్ దర్గా ** మహబూబ్ నగర్ జిల్లాలో ఆలయాల పురంగా ప్రసిద్ధిచెందిన అలంపూర్లో ఉంది. ఇక్కడి బాల బ్రహ్మేశ్వరాలయం, జోగులాంబాలయాల సమీపాన్నే ఈ దర్గా కూడా ఉండటం విశేషం. 
## దర్గా చరిత్ర
తెలుగు నేల మీద కాకతీయుల పాలన అంతమొందిన పిదప అలంపూర్ ప్రాంతంలో పఠాన్‌ల ప్రాబల్యం పెరిగిపోయింది. ఈ సందర్భంలోనే చాలా మంది పహిల్వాన్‌లు ముస్లిం సాధువులుగా ఈ ప్రాంతానికి వచ్చారు. అలా వచ్చిన వారిలో *షా అలీ పహిల్వాన్ * కూడా ఒకరు. ఆయన ముందు అలంపూర్ సమీపంలోని కర్నూలుకు చేరుకుని, అక్కడి నుండి అలంపూర్‌లోని దేవాలయాలపై దండెత్తి, విగ్రహాలను, దేవాలయాలను ధ్వంసం చేశాడు. ఈ తరుణంలో గ్రామస్తులకు, అతనికి మధ్య తీవ్రమైన పోరు జరిగింది. ఈ పోరులో గ్రామస్తులంతా కలిసి పహిల్వాన్‌ను చంపివేశారు. ఈ సంఘటనలో పహిల్వాన్ మొండెం ఒకచోట, తల ఒక చోట పడింది. తల పడిన చోటే ప్రస్తుత దర్గాను నిర్మించారు. దీనిని సిర్ ముబారక్ అని, చిన్న దర్గా అని పిలుస్తారు. మొండెం పడిన చోట కూడా మరో దర్గాను ఏర్పాటుచేశారు. దీనిని పెద్ద దర్గా అని పిలుస్తారు. ఈ రెండు దర్గాలను విడదీస్తూ మధ్యలో జోగులాంబ వాగు ఉంటుంది. ప్రధాన దర్గా చుట్టూ దేవాలయాలు ఉన్నాయి. అయినా ఇక్కడ మత సామరస్యానికి ఏనాడు భంగం వాటిల్లిన దాఖాలాలు లేవు.

## ఉత్సవాలు
ప్రతి సంవత్సరం ఇక్కడ నాలుగు రోజుల పాటు ఉర్సు ఉత్సవాలు జరుగుతాయి. మొదటి రోజు గంధోత్సవం, రెండో రోజు చిన్న కిస్తీ, మూడో రోజు పెద్ద కిస్తీ, చివరి రోజు మహిళా ఉర్సు పేరుతో ఉత్సవాలను జరుపుతారు. షా అలీ పహిల్వాన్‌కు కుస్తీ (మల్ల యుద్ధం) పోటీలంటే ఇష్టం కాబట్టి ఈ ఉత్సవాల సందర్భంగా సరదాగా కుస్తీ పోటీలను నిర్వహిస్తారు. ఆ కుస్తీనే కిస్తీగా మారిపోయింది. కిస్తీల సందర్భంగా దర్గాలో ఉన్న ఒక వెడల్పాటి రాతి దోణెలో పులావ్, వండిన ఇతర మాంసాహార పదార్థాలను నింపుతారు. కిస్తీలో గెలిచినవారికి పదార్థాలు దక్కుతాయి. చిన్న కిస్తీ పిల్లల కొరకు, పెద్ద కిస్తీ పెద్దల కొరకు ఏర్పాటు చేసిన కార్యక్రమాలు. ఈ ఉత్సవాలకు సమీపంలోని చాలా గ్రామాల నుండి మతాలకతీతంగా ప్రజలు తరలివస్తారు. .ఇక్కడ ఈ ఉత్సవాలు సుమారు 750 సంవత్సరాల నుండి జరుగుతున్నట్లు తెలుస్తుంది. అలంపూర్‌లో ఘనంగా జరిగే ఉత్సవాలలో శివరాత్రి ఒకటైతే, మరొకటి షా అలీ పహిల్వాన్ ఉర్సు..

## గుల్బర్గాతో సంబంధం
కర్ణాటక రాష్ట్రంలోని గుల్బర్గాలో నిర్వహించే బందేనవాజ్ ఉర్సుకు అలంపూర్లో నిర్వహించే షా అలీ పహిల్వాన్ ఉర్సుకు సంబంధం ఉంది. బందే నవాజ్, షా అలీలది మామా అల్లుళ్ళ బంధమని అంటారు. ప్రతి సంవత్సరం గుల్బర్గాలో ఉర్సు ముగిసిన ఏడు రోజులకు అలంపూర్‌లో ఉర్సు ప్రారంభమవుతుంది. గుల్బర్గా ఉర్సు నుంచి గంధాన్ని ఇక్కడికి తీసుకవచ్చి వంశపారంపర్య ఉర్సు నిర్వాహకుల ఇంటిలో ఉంచుతారు. అక్కడి నుండి ప్రభుత్వ తహశీల్దార్ కార్యాలయానికి తీసుకవెళ్తారు. గంధోత్సవం రోజు ప్రభత్వ అధికారిక లాంఛనాలతో, మేళతాళాలతో పెద్ద దర్గాకు, చిన్న దర్గాకు తీసుకవెళ్తారు.

## ఇటీవలి ఉత్సవాలు
తేది: 17.09.2014 నుండి షా అలీ పహిల్వాన్ 764 వ ఉర్సు ఉత్సవాలు ప్రారంభమయ్యాయి. ఉర్సు నిర్వాహకులు అహ్మద్ ఓవైసీ, అలంపూర్ మండల తాహశిల్ధార్ చాణక్య, అలంపూర్ వలయరక్షణాధికారి (సి.ఐ.) వెంకటేశ్వర్లు సంయుక్తంగా ఉత్సవాలను ప్రారంభించారు. తేది 19.09.2014 రోజు పెద్ద కిస్తీ సందర్భంగా అలంపూర్ శాసన సభ్యుడు సంపత్ కుమార్, జడ్పీటీసి సభ్యుడు సూర్యబాబు గౌడు హాజరై దర్గాలో ప్రత్యేక ప్రార్థనలు చేశారు.
## ఇవీ చూడండి
* సూఫీ తత్వము
* దర్గాహ్
* ఔలియా
* భారతదేశంలో ఇస్లాం
* తెలంగాణాలోని దర్గాల జాబితా

## బయటి లింకులు
* పెద్దకిస్తీ
* మహిళాకిస్తీ
## మూలాలు

వర్గం:మహబూబ్ నగర్ జిల్లా దర్గాలు
వర్గం:తెలంగాణ రాష్ట్ర దర్గాలు
వర్గం:దర్గాలు
ఎడ్వర్డ్ స్నోడెన్

**ఎడ్వర్డ్ స్నోడెన్** (ఆంగ్లం: Edward Snowden; జననం 1983 జూన్ 21) ఒక అమెరికా కంప్యూటరు నిపుణుడు. అతను మొదట్లో అమెరికా ప్రభుత్వ నిఘా సంస్థ అయిన సెంట్రల్ ఇంటెలిజన్స్ ఏజెన్సీ (సీఐఏ) లో సిస్టమ్ అడ్మినిస్ట్రేటర్ గానూ, డిఫెన్స్ ఇంటెలిజన్స్ ఏజన్సీ (డీఐఏ) లో కౌంటర్ ఇంటెలిజన్స్ శిక్షకుడిగా పనిచేశాడు. తరువాత డెల్ సంస్థ తరపున ప్రైవేటు కాంట్రాక్టర్ గా జపాన్ లో ఉన్న నేషనల్ సెక్యూరిటీ ఏజెన్సీ (NSA) సంస్థలో చేరాడు. మార్చి 2013న హవాయి లోని బూజ్ అలెన్ హమిల్టన్ అనే కన్సల్టింగ్ సంస్థలో చేరాడు.  జూన్ 2013న అతను ముందు పనిచేసిన నేషనల్ సెక్యూరిటీ ఏజెన్సీ,  బూజ్ అలెన్ హమిల్టన్  నుంచి సేకరించిన అనేక రహస్య పత్రాలను పలు మీడియా సంస్థలకు వెల్లడించడంతో అంతర్జాతీయంగా వార్తల్లోని వ్యక్తి అయ్యాడు. అమెరికా చరిత్రలో మునుపెన్నడూ ఇంత పెద్ద ఎత్తున రహస్యాలు వెల్లడి కాలేదు.

రష్యా ఆశ్రయం కల్పించిన 39 ఏళ్ల ఎడ్వర్డ్ స్నోడెన్ కు 2022లో రష్యా పౌరసత్వం మంజూరు చేస్తూ దేశాధినేత వ్లాదిమిర్ పుతిన్ కీలక నిర్ణయం తీసుకున్నారు. దీంతో ఆయనకు రష్యా పౌరులకు లభించే అన్ని హక్కులు, సౌకర్యాలు లభిస్తాయి. ఇక అతడిని స్వదేశానికి రప్పించడం అమెరికాకు కష్టసాధ్యం.

## మూలాలు
రామిశెట్టి విజయకృష్ణ

### శ్రీ రామిశెట్టి విజయకృష్ణ, ఐ.పి.ఎస్. అధికారి
తిరువూరు గ్రామానికి చెందిన శ్రీ రామిశెట్టి విజయకృష్ణ, అసోంలో వీరోచిత పోరాటంతో ఉగ్రవాదుల చెర నుండి బందీలకు విముక్తి కల్పించిన ఐ.పి.ఎస్. అధికారి. 2013 నవంబరులో వీరు అసోంలోని తేజ్ పూరులో డి.ఐ.జి.గా పనిచేయుచున్నప్పుడు, "బోడో" తీవ్రవాదులు ఒక ప్రైవేటు సంస్థ మేనేజరును అపహరించారు. ఆయనను విడిచిపెట్టాలంటే, భారీ మొత్తంలో సొమ్ము ముట్టజెప్పాలని, జైలులో ఉన్న వారి (తీవ్రవాదుల) సహచరులను విడిచిపెట్టాలని షరతులు విధించారు. ఈ పరిస్థితులలో శ్రీ విజయకృష్ణ, స్వయంగా రంగంలోనికి దిగినారు. దట్టమైన అడవులలో తీవ్రవాదుల స్థావరాన్ని చుట్టుముట్టి, వీరోచితంగా పోరాడి బందీలను విడిపించారు. ఈ ఘటనలో ఐదుగురు తీవ్రవాదులను గూడా ఆయన మట్టుబెట్టినారు. ఆయన చేసిన ఈ సాహసం దేశవ్యాప్తంగా ప్రశంసలనందుకున్నది. తరువాత వీరు కాలేయవ్యాధికి చికిత్స పొందుతూ, 2014 ఏప్రిల్ లో, చెన్నై లోని ఒక ఆసుపత్రిలో కన్నుమూసినారు. వీరి అత్యుత్తమ సేవలకు గాను, కేంద్ర ప్రభుత్వం, 2014 వ సంవత్సరానికి పోలీసు పతకాన్ని వీరికి మరణానంతరం 2014, ఆగస్టు-15న ఇచ్చి, గౌరవించింది.

## మూలాలు

వర్గం:ఐ.పి.ఎస్.ఆఫీసర్లు
వర్గం:2014 మరణాలు
జాతీయ వృద్ధుల దినోత్సవం

thumb|260x260px|వృద్ధుల అశ్రమంలో వృద్ధులు ఉన్న దృశ్యచిత్రం
**జాతీయ వృద్ధుల దినోత్సవం** (నేషనల్ సీనియర్ సిటిజన్స్ డే) ప్రతి సంవత్సరం ఆగస్టు 21న దేశవ్యాప్తంగా జరుపుకుంటారు. వృద్ధులకు మద్దతునిస్తూ వృద్ధుల శ్రేయస్సు,సమాజంలో వారి భాగస్వామ్యాన్ని గుర్తించి అభినందించడం కోసం ఈ దినోత్సవాన్ని నిర్వహిస్తున్నారు.

## ప్రారంభం
1988, ఆగస్టు 19న అధ్యక్షుడు రోనాల్డ్ రీగన్ ప్రకటనపై సంతకం చేశారు, ఆగస్టు 21ను జాతీయ వృద్ధుల దినోత్సవంగా ప్రకటించాడు. దాని ఆధారంగా, వృద్ధుల పట్ల నిరాదరణ తగ్గించేందుకు, వారి సంరక్షణ కోసం కేంద్ర ప్రభుత్వం కూడా ఆగస్టు 21ని జాతీయ వృద్ధుల దినోత్సవంగా ప్రకటించింది.భారతదేశంలో ప్రస్తుతం 15 కోట్లమందికి పైగా వృద్ధులున్నారు.

## భారతదేశంలో
భారతదేశంల, అరవై లేదా అంతకంటే ఎక్కువ వయస్సు ఉన్న వ్యక్తులను వృద్దులుగా  (సీనియర్ సిటిజన్లు)  అని పిలుస్తారు.  వీరు దశాబ్దాలుగా జీవిస్తున్న జీవితం నుంచి ఎంతో జ్ఞానాన్ని, అనుభవాలతో సమాజానికి ఎంతో దోహదపడతారని, వస్తున్న యువతరంకు వివేకం, తెలివితేటలతో జీవితాన్ని ఎలా గడపాలో, సమాజాన్ని ఉద్ధరించడానికి,  సీనియర్ సిటిజన్లు చేసిన కృషిని గౌరవించడానికి ఈ  దినోత్సవాన్ని జరుపుకుంటారు.

భారతదేశంలో వృద్దులకు కలిపిస్తున్న  ఆర్థిక ప్రయోజనాలలో  పోస్ట్ ఆఫీస్, బ్యాంకులలో వేసే సొమ్ముపై సాధారణ పౌరుల కంటే  వీరికి ఫిక్స్డ్ డిపాజిట్లు, రికరింగ్ డిపాజిట్లు, పొదుపు ఖాతాలపై అధిక వడ్డీ రేట్లకు అర్హులు. వీరికి అందిస్తున్న ప్రయోజనాలలో  పన్ను మినహాయింపు పరిమితి ఎక్కువగా ఉంటుంది, వారు వైద్య బిల్లులు, ఆరోగ్య భీమా ప్రీమియంలు,  కొన్ని పథకాలలో పెట్టుబడి వంటి ఖర్చులకు మినహాయింపులను క్లెయిమ్ చేయవచ్చును. ప్రభుత్వాల నుంచి వచ్చే పెన్షన్ పథకాలైన సీనియర్ సిటిజన్ సేవింగ్స్ స్కీమ్ (ఎస్సీఎస్ఎస్), నేషనల్ పెన్షన్ సిస్టమ్ (ఎన్పీఎస్), ప్రధాన మంత్రి వయ వందన యోజన (పీఎంవీవీవై) వంటి అనేక పెన్షన్ పథకాలు  సీనియర్ సిటిజన్ల కోసం ప్రత్యేకంగా అందుబాటులో ఉన్నాయి. ఇంతేగాక ఆరోగ్య బీమా, రవాణా, భారతదేశం లోని కొన్ని రాష్ట్రాలు సీనియర్ సిటిజన్లకు ఆస్తి పన్ను మినహాయింపులను అందిస్తున్నాయి.  
## కార్యక్రమాలు
# వృద్ధుల పట్ల నిరాదరణ తగ్గించేందుకు, ఆదరణ పెంచేందుకు, వారి నుంచి సమాజం నేర్చుకోవాల్సిన అనుభవపాఠాల ఆవశ్యకతపై, వారి సమస్యల పరిష్కారాలపై తీసుకోవాల్సిన పనులపై, కుటుంబ సభ్యుల నుంచి ఎదుర్కొనే వేధింపుల నివారణకు, వారికి ప్రయాణాల్లో రాయితీలపై, ఫించన్లపై, ఉచిత వైద్యంపై ఈ రోజున జరిగే ప్రత్యేక సమావేశాలలో చర్చిస్తారు.
# వివిధ రంగాలలో ప్రావీణ్యం సంపాదించిన వృద్ధులకు సత్కారాలు, సన్మానాలు చేస్తారు.

## ఇవీ చూడండి
* ప్రపంచ దినోత్సవాల జాబితా
* జాతీయ దినోత్సవాల జాబితా

## మూలాలు

## బయటి లింకులు
* భారత్ జాతీయ వృద్ధుల దినోత్సవం -  దినోత్సవాలు ( సేకరణ )

వర్గం:అంతర్జాతీయ దినములు
మహమ్మద్ తాజుద్దీన్ ఖాన్

right|250px|thumb|మహమ్మద్ తాజుద్దీన్ ఖాన్
**ఎం.టి. ఖాన్‌** - మహమ్మద్‌ తాజుద్దీన్‌ ఖాన్‌. పౌరహక్కుల ఉద్యమనాయకుడు, విప్లవ రచయిత, అధ్యాపకుడు, పాత్రికేయుడు. మార్క్సిస్టు ముల్లా.  హైదరాబాద్‌లో పురానాపుల్‌ వంతెన దగ్గర మియాపైసా దర్గా, అబూహాషిమ్‌ మదానీ దర్గా. వీరిద్దరూ నిజాంల కాలం నాటి సూఫీ సాధువులు. వీరి వారసుడే ఎం.టి. ఖాన్‌. ఈ సూఫీ ఫకీర్ల వలెనే ఖాన్‌ సాబ్‌ కూడా ఫకీర్‌ జీవితమే గడిపారు. దర్గాల ముత్తవలి (ధర్మకర్త) అయిన ఖాన్‌ సాబ్‌ మగ్దూం మొహియుద్దీన్ తో ప్రభావితుడై కమ్యూనిస్టు అయినారు. దర్గా లకు, మసీదు లకు దూరమైనా మార్క్సిస్టు ముల్లాలాగా జీవించారు. ఖాన్‌ సాబ్‌ పూర్వీకులు 400 ఏండ్ల క్రితం గుల్‌బర్గా నుంచి వలస వచ్చారు. గుల్‌బర్గాలోని బందే నవాజ్‌ (భక్తుల పెన్నిధి) దర్గా ముత్తవలి హుసేన్‌ షా వలీని కుతుబ్‌షా నవాబు ఇబ్రహీం కులి గోల్కొండ కు రప్పించి తన కూతురు ఖైరతున్నీసాను ఇచ్చి పెళ్ళి చేశారు. పసి వయసులోనే తల్లి చనిపోతే గొల్ల స్ర్తీ పోషణలో ఖాన్‌ సాబ్‌ పెరిగారు. ఫలితంగా ఇస్లామ్‌, హిందూ మతాల సంస్కృతుల పట్ల గౌరవం పెంచుకున్నారు. తెలంగాణ సాయుధ పోరాటం ప్రభావంతో మగ్దూం, రాజబహదూర్‌ గౌర్‌ల శిష్యరికంలో తెలంగాణ కామ్రేడ్స్‌ సంఘంలో చేరారు. మగ్దూం ప్రభావంతో ఉర్దూ, పార్శీ సాహిత్యం అధ్యయనం చేశారు. యాకుత్‌పురాలోని ధర్మవంత్‌ కాలేజీలో ఆయన ఇంగ్లీష్‌ టీచర్‌. ‘ఇంగ్లీషు ఏ గాడిదైనా నేర్పుతుంది. ముందు మీరు మానవత్వం నేర్చుకోండి. నీతి నేర్చుకోండి’ అని మార్క్సిస్టు పాఠాలు నేర్పేవారు. ఉర్దూ, పార్శీ, అరబ్బీ, హిందీ, మరాఠీ, తెలుగు, ఇంగ్లీషు భాషల్లో అపార ప్రావీణ్యం గల ఖాన్‌ సాబ్‌ న్యూస్‌ టైమ్‌లో సియాసత్‌లో సంపాదకీయాలు రాశారు. ఎం.టి. ఖాన్‌ గుండెపోటుతో హైదరాబాదులో [ఆగష్టు 20] , [2014 న మరణించారు.

## ఇవీ చూడండి

## మూలాలు

## బయటి లంకెలు
*[[యూట్యూబ్] లో *మహమ్మద్‌ తాజుద్దీన్‌ ఖాన్‌ *కు నివాళి]
*[[సియాసత్] పత్రికలో *'మహమ్మద్‌ తాజుద్దీన్‌ ఖాన్‌ * మరణ వార్త]
*''మహమ్మద్‌ తాజుద్దీన్‌ ఖాన్‌ '' మరణ వార్త 

వర్గం:విప్లవ రచయితలు
వర్గం:ముస్లింలు
వర్గం:ముస్లిం ప్రముఖులు
వర్గం:2014 మరణాలు
వర్గం:తెలంగాణ సాయుధ పోరాట యోధులు
వర్గం:సూఫీలు
వర్గం:హైదరాబాదు జిల్లా పౌరహక్కుల ఉద్యమ నేతలు
వర్గం:హైదరాబాదు జిల్లా పాత్రికేయులు
వర్గం:హైదరాబాదు జిల్లా ఉపాధ్యాయులు
కంకణము (ఖండకావ్యం)

**కంకణము** విజయనగర సంస్థానపు ఆస్థానకవి భోగరాజు నారాయణమూర్తి రచించిన ఖండకావ్యం. ఇది 1930 సంవత్సరంలో ముద్రించబడింది.

నీటిచుక్క జీవిత చక్రాన్ని కవి ఈ కావ్యంలో వర్ణించారు. ఆవిరి కావడం, మేఘంలో చేరడం వంటి దశలు రమణీయంగా వర్ణించారు.

## విషయసూచిక
# పూర్వచరిత్రము
# కంకణము మేఘంబై సంచరించుట
# గంధర్వగానవినోదము
# సూర్యాస్తమయము
# కంకణము వాయువశం బగుట
# వాయునిరసనము
# అంధకారవర్ణనము
# మెఱపులు - నక్షత్రములు
# భూపతనముగాకుండ గంకణ మీశ్వరుని బ్రార్థించుట
# వాయువిజృంభణము
# గాలివానలో గంకణము సాగరమున బడుట
# సాగరము లోని కంకణము
# ముక్తాసక్తితో గంకణము రాముని బ్రార్థించుట
# కంకణము ముక్తయై తరించుట

## మూలాలు

* భారత డిజిటల్ లైబ్రరీలో పుస్తక ప్రతి.
* ఆర్కీవు.కాం.లో పుస్తక ప్రతి.

వర్గం:తెలుగు పుస్తకాలు
వర్గం:1930 పుస్తకాలు
రాగాల వెంకట రాహుల్

ఆంధ్ర ప్రదేశ్ కు చెందిన యువ వెయిట్ లిఫ్టర్ **రాగాల వెంకట రాహుల్**. ఇతను యూత్ ఒలింపిక్స్‌లో అద్భుత ప్రదర్శన చేశాడు. ప్రతిష్ఠాత్మక 2014 టోర్నీలో భారత్‌కు తొలి పతకాన్ని అందించాడు. ఈ పతకం యూత్ ఒలింపిక్స్ చరిత్రలో భారతదేశానికి తొలి వెయిట్ లిఫ్టింగ్ పతకం. 2014లో చైనాలోని నాన్‌జింగ్‌లో జరిగిన యూత్ ఒలింపిక్స్‌లో వెయిట్ లిఫ్టింగ్ 77 కిలోల విభాగంలో బరిలోకి దిగిన రాహుల్ తన అత్యుత్తమ వ్యక్తిగత ప్రదర్శనతో రజత పతకాన్ని సాధించాడు. స్నాచ్‌లో 141 కిలోలు, క్లీన్ అండ్ జర్క్‌లో 175 కిలోలు మోసిన ఇతను మొత్తంగా 316 కిలోల మోతతో రెండో స్థానంలో నిలిచాడు. (ఈ విభాగంలో ఆర్మేనియాకు చెందిన హకోబ్ క్రిచియన్ (319 కిలోలు) స్వర్ణ పతకాన్ని గెలుచుకోగా, కజకిస్థాన్‌కు చెందిన జస్లాన్ కలియెవ్ (310 కిలోలు) కాంస్య పతకాన్ని గెలుచుకున్నాడు).

2014 మార్చిలో జరిగిన ఆసియా యూత్ లిఫ్టింగ్‌లో రాహుల్ రెండు స్వర్ణ పతకాలు సాధించాడు. ఆసియా యూత్ లిఫ్టింగ్‌ టోర్నీలో స్నాచ్‌లో 133 కిలోలు, క్లీన్ అండ్ జర్క్‌లో 163 కిలోలు మోసిన ఇతను యూత్ ఒలింపిక్స్‌లో తన ప్రదర్శనను గణనీయంగా మెరుగుపరుచుకున్నాడు.

2018 కామన్ వెల్త్ పోటిలలో రాహుల్ భారతదేశం తరుపున 85 కేజీల వెయిట్ లిఫ్టింగ్ విభాగం నందు స్వర్ణ పతాకాన్ని సాదించారు. 

## మూలాలు


* సాక్షి దినపత్రిక - 22-08-2014 - (రజత రాహుల్ - వెయిట్ లిఫ్టింగ్‌లో మెరిసిన తెలుగు కుర్రాడు)
* ఈనాడు దినపత్రిక - 22-08-2014 - (రజత రాహుల్ - యూత్ ఒలింపిక్స్‌లో భారత్ తొలి పతకం వెంకట్‌దే) 

## బయటి లంకెలు

వర్గం:జీవిస్తున్న ప్రజలు
వర్గం:కామన్వెల్త్ క్రీడలలో పతకం సాధించిన భారత క్రీడాకారులు
వర్గం:గుంటూరు జిల్లా క్రీడాకారులు
సియాసత్

**సియాసత్ ** తెలంగాణ, ఆంధ్రప్రదేశ్ రాష్ట్రాలకు చెందిన ఒక ఉర్దూ దినపత్రిక. హైదరాబాదు కేంద్రస్థానంగా ఇది వెలువడుతుంది. ఈ పత్రిక ఆన్ లైన్ ఎడిషన్ కూడా కలదు, ఇంగ్లీషు, ఉర్దూ భాషలలో ఈ ఎడిషన్లు ఉన్నాయి. ఈ పత్రిక యజమాని, ఎడిటర్ ఇన్ చీఫ్ నవాబ్ జాహిద్ అలీ ఖాన్. ఈ పత్రిక స్థాపన 1949 లో జరిగింది.

## బయటి లంకెలు
*
*ఫేస్‌బుక్ లో సియాసత్ దినపత్రిక పేజీ
*ట్విట్టర్ లో సియాసత్ ఖాతా
*ఆంధ్రప్రదేశ్ మాజీ మంత్రి బషీరుద్దీన్ బాబూఖాన్ మరణవార్త - సియాసత్ లో
*సియాసత్ సంపాదకుడు జాహెద్-అలీ-ఖాన్ పై దాడిని ఖండించిన సంపాదకమండలి
*ఇండియా ప్రెస్ సైటులో సియాసత్ వివరాలు
*సియాసత్ దినపత్రిక యాజమాన్య, ప్రచురణ, సంపాదక వివరాలు
*తెలంగాణ తొలి ముఖ్యమంత్రి కల్వకుంట్ల చంద్రశేఖరరావు సింగపూర్ పర్యటన వివరాలు

## మూలాలు


వర్గం:దినపత్రికలు
వర్గం:ఉర్దూ దినపత్రికలు
వర్గం:1949 స్థాపితాలు
రామ్ మాధవ్

**రామ్‌మాధవ్** (జ.1964 ఆగస్టు 22)  భారతదేశ రాజకీయనాయకుడు, రచయిత, జర్నలిస్టు. అతడు భారతీయ జనతా పార్టీ ప్రధాన కార్యదర్శి.  రాష్ట్రీయ స్వయంసేవక్ సంఘ్ (ఆర్‌ఎస్‌ఎస్) ప్రచారక్ పనిచేసిన ఇతను 2014లో బీజేపీలో చేరాడు. అనేక పుస్తకాలను రచించాడు. అతడు రాసిన ప్రస్తుత పుస్తకం "అన్‌ఈజీ

నైబర్స్"( 50 యేండ్ల యుద్ధం తరువాత భారత, చైనా) .

## జీవిత విశేషాలు
ఆర్‌ఎస్‌ఎస్ లో జాతీయ స్థాయిలో కీలక బాధ్యతలు నిర్వహిస్తున్న ఇతను సంఘ్ నాయకత్వ సూచనల మేరకే బీజేపీలో చేరడం జరిగింది. వారణాశి రామ్‌ మాధవ్ తూర్పుగోదావరి జిల్లా అమలాపురానికి చెందినవారు. ఎలక్ట్రికల్ అండ్ ఎలక్ట్రానిక్స్‌లో ఇంజనీరింగ్ చేసిన ఇతను మైసూరు యూనివర్శిటీ నుంచి రాజనీతిశాస్త్రంలో పీజీ చేశాడు.
## రాజకీయ జీవితం
మాథవ్ కు రాష్ట్రీయ స్వయంసేవక్ సంఘ్ తో సంబంధాలుండేవి. అతడు 1981లో ఆర్.ఎస్.ఎస్ లో పూర్తి స్థాయిలో స్వచ్ఛందంగా చేరాడు. ఆ సంస్థలో అతడు అనేక కీలక స్థానాలలో కొనసాగాడు. ఆర్‌ఎస్‌ఎస్‌లో సమర్థవంతమైన అధికార ప్రతినిధిగా చాలాకాలం పనిచేశారు. ఇతను హైదరాబాద్‌లో "ప్రజ్ఞాభారతి" అనే ఒక సంస్థను నిర్వహిస్తున్నారు. అనేక జాతీయ పత్రికల్లో ఇతను కాలమ్స్ రాశాడు. తెలుగు వారపత్రిక  జాగృతి కి సహ సంపాదకునిగా పనిచేసాడు. ఆర్.ఎస్.ఎస్ నిర్వహిస్తున్న పబ్లికేషన్స్ తో 20 సంవత్సరాలపాటు జర్నలిస్టుగా ఉన్నాడు. సుమారు 12 పుస్తకాలను రాసాడు.

అతను 2003-2014 నుండి RSS యొక్క జాతీయ ప్రతినిధిగా పనిచేశాడు. మాధవ్ బిజెపికి రెండో స్థానంలో నిలిచాడు, 2014 లో దాని జాతీయ కార్యదర్శిగా నియమించబడ్డాడు.

## రాజకీయ స్థానాలు

### విదేశాంగ విధానం
ఈ ప్రాంతంలో చైనా యొక్క "బెల్ట్ అండ్ రోడ్ ఇనిషియేటివ్" ను తనిఖీచేయడానికి "క్రియాశీలక పాత్ర" తీసుకోవడానికి ఆయన పిలిపించబడ్డాడు.

## మూలాలు

## ఇతర పఠనాలు

* 

వర్గం:ఆంధ్రప్రదేశ్ భాజపా నాయకులు
వర్గం:రాష్ట్రీయ స్వయంసేవక్ సంఘ్
మద్రాసు దినోత్సవం

thumb | కుడి | Old madarsమద్రాసు నగరంలో నిర్వహించే వేడుకల్లోని ఒక దినోత్సవ రోజు **మద్రాసు దినోత్సవం**, భారతదేశంలోని తమిళనాడు రాష్ట్ర రాజధాని నగరం మద్రాసు. **మద్రాస్ డే**ను ప్రతి సంవత్సరం ఆగస్టు 22 న జరుపుకుంటారు. ఒకప్పటి అచ్చ తెలుగు పట్టణం అయిన చెన్నపట్నం దక్షిణ భారత దేశానికి సింహద్వారం వంటిది. ఈ చెన్నపట్నం వాడుకలో మద్రాసుగా పిలవబడింది, కొన్ని సంవత్సరాల క్రితం మద్రాసుకు చెన్నై అనే పేరును అధికారిక పేరుగా నిర్ణయించారు. ఈ చెన్నపురి పురుడు పోసుకొని ఇప్పటికి (22-08-2023) 384 వసంతాలు పూర్తి చేసుకొంది. 22-08-1639లో ఈస్ట్ ఇండియా కంపెనీకి చెందిన ఫ్రాన్సిస్ డే అప్పటి చంద్రగిరి రాజు శ్రీరంగరాయల ఏలుబడిలో శ్రీకాళహస్తి దీవాన్ గా ఉన్న "ముద్దు వెంకటప్ప నాయకుడి" నుంచి ఇప్పటి చెన్నైలోని కూవం నది పక్కన ఉన్న కొంత ప్రాంతాన్ని కప్పం చెల్లించి కొన్నారు. ఈ సందర్భంలో ఈ ప్రాంతంలో నిర్మించబోయే ఊరికి తన తండ్రి "చెన్నప్ప నాయని" పేరు పెట్టాలని బ్రిటిష్ వారిని వెంకటప్ప నాయకుడు కోరారు. అలా ఈ పట్టణం చెన్నపట్టణం పేరుతో ఆవిర్భవించింది. చెన్నపట్నం ఆవిర్భవించిన తర్వాత ఏడాది 1640లో బ్రిటీష్ వారు ఇక్కడ సెయింట్ జార్జి కోటను నిర్మించి తమ ఈస్ట్ ఇండియా కార్యకలాపాలకు ఉపయోగించుకున్నారు. ఆనాటి నుంచి నేటి వరకూ ఈ ప్రాంతం అంచెలంచెలుగా అభివృద్ధి చెందుతూనే ఉంది. ప్రతి సంవత్సరం ఈ వేడకలు మద్రాసులో వారం నుంచి నెల రోజుల పాటు జరుగుతాయి. ఈ సందర్భంగా చెన్నై నగర చరిత్రను తెలియజేసే ఫొటో ప్రదర్శనలు, చారిత్రక ప్రదర్శనలు, సాంస్కృతిక కార్యక్రమాలు నిర్వహిస్తారు.

## చెన్నపట్నానికి సంబంధించి కొన్ని విశేషాలు
* ఆంధ్రప్రదేశ్ లోని చంద్రగిరి కోటలో మద్రాసు ప్రాంతాన్ని బ్రిటీషు పాలకులకు అప్పగించే ఒప్పందం కుదిరింది.
* 1917లో మొదటి ప్రపంచ యుద్ధ సమయంలో మద్రాసుపై ఎండెన్ అనే జర్మనీ నౌక బాంబుల వర్షం కురిపించింది.
* ఆధునిక భారతదేశంలోని తొలి నగరం ఇదే. కోల్‌కతా కన్నా 50 సంవత్సరాల తర్వాత, ముంబై కన్నా 35 సంవత్సరాల తర్వాత మద్రాసు అభివృద్ధి చెందింది. 
* చెన్నై నగరం మొట్టమొదట "చెన్నప్ప నాయకన్"గా అని పిలవబడేదట. ఆ తర్వాత కాలక్రమంలో అది చెన్నపట్నంగా, మద్రాస్‌గా మారి నేడు చెన్నై అనే పేరుతో స్థిరపడింది.
* 1996లో ఈ నగరం పేరును అధికారికంగా మద్రాసు నుంచి చెన్నైగా మార్చారు.
* ప్రపంచంలోనే రెండో అతిపొడవైన మెరీనా బీచ్ ఈ చెన్నపట్నంలోనే ఉంది.
* బాలీవుడ్‌కు దీటైన తమిళ సినీపరిశ్రమ ఇక్కడే ఉంది.

## మూలాలు
* ఈనాడు దినపత్రిక - 23-08-2014 - (ఘనంగా చెన్నై 375 వసంతాల వేడుకలు)
* సాక్షి దినపత్రిక - 23-08-2014 - (చెన్నపట్నానికి 375 ఏళ్లు) 

వర్గం:దినోత్సవాలు
నీజతగా నేనుండాలి

**నీజతగా నేనుండాలి ** 2014 ఆగస్టు 22న విడుదలైన తెలుగు చిత్రం. విజయవంతమైన హిందీ చిత్రం ఆషికి 2కి ఇది తెలుగు రూపకము. సచిన్, నజియా హుస్సేన్ నటించిన ఈ చిత్రం జయ రవీంద్ర దర్శకత్వంలో తెరకెక్కినది. ఈ చిత్రానికి సంగీతం మిథున్ జీత్ గంగూలీ, అంకిత్ తివారీ సమకూర్చారు.
## కథ
బాలీవుడ్‌లో ఎలాంటి అంచనాలు లేకుండా విడుదలై..భారీ ఘన విజయాన్ని ఆషికి 2 సొంతం చేసుకుంది. డ్రగ్స్, మద్యానికి బానిసై.. విఫలమైన ఓ గాయకుడి కథను నేపథ్యంగా తీసుకుని మ్యూజికల్, లవ్‌స్టోరిగా రూపొందిన ఆషికి 2 చిత్రాన్ని ప్రాంతాలు భాషలకతీతంగా ప్రేక్షకులు బ్రహ్మరంధం పట్టారు. అదే చిత్రాన్ని ‘నీజతగా...నేనుండాలి’ టైటిల్‌తో రూపొందించి ఆగస్టు 22 తేదిన విడుదల చేశారు. హిందీలో ఆకట్టుకన్న విధంగానే ‘నీజతగా నేనుండాలి’ ప్రేక్షకులను ఆలరించిందా అనే విషయాన్ని తెలుసుకోవడానికి కథలోకి వెళ్లాల్సిందే. 
 
కొద్దికాలంలోనే పేరు ప్రతిష్ఠలను సొంతం చేసుకున్న ఆర్‌జే, గాయకుడు రాఘవ జయరాం. మత్తు పదార్థాలు, మద్యానికి బానిసైన రాఘవ క్రమంగా తన పేరు ప్రఖ్యాతులను క్రమంగా కోల్పోతాడు. ఈ నేపథ్యంలో గాయత్రి నందన అనే బార్ సింగర్‌ను చూసి ఆమెలోని ప్రతిభను ఇష్టపడుతాడు. గాయత్రిని గొప్ప గాయకురాలు చేయాలని నిర్ణయించుకుంటాడు. గాయత్రిపై ఇష్టం ప్రేమగా మారుతుంది. గాయత్రిని గొప్ప గాయకురాలు చేశాడా? గాయకుడిగా రాఘవ మళ్లీ పూర్వ వైభవాన్ని సంపాదించుకున్నాడా?గాయత్రి, రాఘవల ప్రేమ సుఖాంత మవుతుందా అనే ప్రశ్నలకు సమాధానమే నీజతగా నేనుండాలి.

## నటవర్గం
రాఘవగా సచిన్, గాయత్రిగా నజ్రియాలు నటించారు. తమ శక్తి సామర్ధ్యాల మేరకు న్యాయం చేయడానికి ప్రయత్నం చేశారు. పాధ్యాన్యత ఉన్న పాత్రల్లో నటించిన రావు రమేశ్, శశాంక్‌లు వారి పాత్రల పరిధి మేరకు పర్వాలేదనిపించారు.
*రావు రమేశ్
*శశాంక్

## పాటల జాబితా
ప్రేమంటే ఏమిటో, రచన: చంద్రబోస్, గానం.శరిబ్ సబ్రి 

క్షమించవే చెలి , రచన: చంద్రబోస్  గానం..శ్రీరామచంద్ర మైనంపాటి 

నిజమా కాదా, రచన:  చంద్రబోస్,గానం. అభయ్ జోధ్పుర్కర్, పలక్ ముచ్చాల్  

ఈ పిచ్చే ప్రేమని , రచన: చంద్రబోస్, గానం.పలక్ ముచ్చల్ , మైనంపాటి శ్రీరామచంద్ర   

కనబడునా , రచన: చంద్రబోస్ గానం.కె.కె , అర్పిత చక్రవర్తి   

ప్రాణమా నా ప్రాణమా , రచన: చంద్రబోస్, గానం.అర్జిత్ సింగ్   

మనసే పెదవిన , రచన: చంద్రబోస్, గానం.అర్పిత చక్రవర్తి    

వింటున్నావా నేస్తమా ,( మేల్ వాయిస్) రచన: చంద్రబోస్ గానం.అంకిత్ తివారీ     

వింటున్నావా, నేస్తమా(ఫిమేల్ వాయిస్) రచన: చంద్రబోస్, గానం.శ్రేయా ఘోషల్ .    

## సాంకేతికవర్గం
సగటు సంగీత అభిమానులను హృదయాల్లో ఓ ప్రత్యేక స్థానం సంపాదించికున్న ఆషికి 2 పాటలు మళ్లీ వినాలనే స్థాయిలో ఉన్నాయి. నేపథ్యగీతాలకు చంద్రబోస్ అందించిన సాహిత్యం బాగుంది. 

* దర్శకుడు: జయ రవీంద్ర 
* స్క్రీన్ ప్లే, కధ: షా గుప్తా రఫీక్ 
* మాటలు: మధుసూదన్ 
* పాటలు:చంద్రబోస్ 
* సంగీతం: మిథున్, జీత్ గంగూలీ, అంకిత్ తివారీ 
* నేపథ్య గానం: షరిబ్ సబ్రి,శ్రీరామచంద్ర మైనంపాటి, అభయ్ జోధ్పూర్కార్, పలక్ ముచ్చల్, కె.కె.అర్పిత, చక్రవర్తి ఆర్జిత్ సింగ్, అంకిత్ తివారీ, శ్రేయా ఘోషల్ 
* ఫోటోగ్రఫి: ఎ. వసంత 
* కూర్పు: ఎం.ఆర్.శర్మ 
* ఆర్ట్ డైరెక్టర్: ఎం.కిరణ్ కుమార్ 
* కో డైరెక్టర్: ఎల్.పి.రామారావు 
* ఫైట్స్: సతీష్ 
* ప్రొడక్షన్ డిజైనర్: గుడిమిట్ల శివప్రసాద్ 
* ఎగ్జిక్యూటివ్ ప్రొడ్యూసర్:చంద్రశేఖర్ 
* సమర్పణ: బండ్ల శివబాబు 
* నిర్మాత: బండ్ల గణేష్ 
* నిర్మాణ సంస్థ: పరమేశ్వర ఆర్ట్స్ 
* విడుదల:22:08:2014.

## బయటి లంకెలు
*అధికారిక వెబ్సైట్
* 

## మూలాలు

వర్గం:2014 తెలుగు సినిమాలు
ఆంధ్రప్రదేశ్ లోని విశ్వవిద్యాలయాల జాబితా

**ఆంధ్రప్రదేశ్ లో విశ్వవిద్యాలయాల జాబితా**: ఆంధ్రప్రదేశ్ విద్యకు, విద్యాలయాలకు పుట్టినిల్లు.

ఆంధ్రప్రదేశ్లో 3 కేంద్రీయ విశ్వవిద్యాలయాలు, 20 స్వయంప్రతిపత్తి గల సంస్థలు, 25 రాష్ట్ర విశ్వవిద్యాలయాలు, 4 డీమ్డ్ విశ్వవిద్యాలయాలు, 5 ప్రైవేట్ విశ్వవిద్యాలయాలు ఉన్నాయి.

## కేంద్రీయ విశ్వవిద్యాలయాలు

## కేంద్ర సంస్థలు (స్వయంప్రతిపత్తి గల సంస్థలు)

## రాష్ట్ర ప్రభుత్వ విశ్వవిద్యాలయాలు

### కోస్తా ఆంధ్ర ప్రాంతం

thumb|ఆదికవి నన్నయ్య విశ్వవిద్యాలయం, రాజమహేంద్రవరం

**[[తూర్పు గోదావరి జిల్లా]]**

* ఆదికవి నన్నయ విశ్వవిద్యాలయం, రాజమహేంద్రవరం
* పొట్టి శ్రీరాములు తెలుగు విశ్వవిద్యాలయం, రాజమహేంద్రవరం

**[[శ్రీకాకుళం జిల్లా]]**

*డా.బి.ఆర్.అంబేద్కర్ విశ్వవిద్యాలయము, శ్రీకాకుళం

**[[విజయనగరం జిల్లా]]**

*జవహర్‌లాల్ నెహ్రూ సాంకేతిక విశ్వవిద్యాలయం - గురజాడ, విజయనగరం

**[[విశాఖపట్నం జిల్లా]]**

* ఆంధ్ర విశ్వవిద్యాలయం - విశాఖపట్నం

**[[అనకాపల్లి జిల్లా]]**

*దామోదరం సంజీవయ్య జాతీయ న్యాయ విశ్వవిద్యాలయము - సబ్బవరం

**[[పశ్చిమ గోదావరి జిల్లా]]**

* డా. వై.యస్.ఆర్. ఉద్యాన విశ్వవిద్యాలయం - తాడేపల్లిగూడెం

**[[కాకినాడ జిల్లా]]**

*జవహర్ లాల్ నెహ్రూ సాంకేతిక విశ్వవిద్యాలయం, కాకినాడ

**[[కృష్ణా జిల్లా]]**

* కృష్ణా విశ్వవిద్యాలయం - మచిలీపట్నం

**[[ఎన్టీఆర్ జిల్లా]]**

* ఎన్.టి.ఆర్. ఆరోగ్యశాస్త్ర విశ్వవిద్యాలయం -విజయవాడ

**[[గుంటూరు జిల్లా]]**

*ఆచార్య నాగార్జున విశ్వవిద్యాలయం
*ఆచార్య ఎన్‌.జి.రంగా వ్యవసాయ విశ్వవిద్యాలయం

**[[ప్రకాశం జిల్లా]]**

*ఆంధ్రకేసరి విశ్వవిద్యాలయం

**[[శ్రీ పొట్టి శ్రీరాములు నెల్లూరు జిల్లా]]**

*విక్రమ సింహపురి విశ్వవిద్యాలయం, నెల్లూరు

### రాయలసీమ ప్రాంతం

**[[కర్నూలు జిల్లా]]**

* రాయలసీమ విశ్వవిద్యాలయం
* డా. అబ్దుల్ హక్ ఉర్దూ విశ్వవిద్యాలయం - కర్నూలు

**[[అనంతపురం జిల్లా]]**

* శ్రీ కృష్ణదేవరాయ విశ్వవిద్యాలయం - అనంతపురం
* జవహర్ లాల్ నెహ్రూ సాంకేతిక విశ్వవిద్యాలయం, అనంతపురం
* సత్యసాయి విశ్వవిద్యాలయం - పుట్టపర్తి

**[[కడప జిల్లా]]**

* యోగి వేమన విశ్వవిద్యాలయం
* రాజీవ్ గాంధీ విశ్వవిద్యాలయం- ఇంటర్నేషనల్ ఇన్స్టిట్యూట్ ఆఫ్ ఇన్ఫర్మేషన్ టెక్నాలజీ, కడప
*డా. వైఎస్ఆర్ ఆర్కిటెక్చర్ అండ్ ఫైన్ ఆర్ట్స్ యూనివర్సిటీ

**[[చిత్తూరు జిల్లా]]**

* ద్రవిడ విశ్వవిద్యాలయం - కుప్పం

**[[తిరుపతి జిల్లా]]**

* శ్రీవెంకటేశ్వర విశ్వవిద్యాలయం - తిరుపతి
* శ్రీ పద్మావతి మహిళా విశ్వవిద్యాలయం - తిరుపతి
* శ్రీ వెంకటేశ్వర వేదశాస్త్ర విశ్వవిద్యాలయం - తిరుపతి
* శ్రీ వెంకటేశ్వర పశువైద్య విశ్వవిద్యాలయము - తిరుపతి
*శ్రీ వెంకటేశ్వర ఇన్స్టిట్యూట్ ఆఫ్ మెడికల్ సైన్సెస్, తిరుపతి

## డీమ్డ్ యూనివర్సిటీలు

 డీమ్డ్ యూనివర్సిటీ హోదాను మంజూరు చేసింది

## ప్రైవేట్ యూనివర్సిటీలు

## ఇవీ చూడండి
* భారతదేశంలోని విశ్వవిద్యాలయాల జాబితా
* తెలంగాణాలోని విశ్వవిద్యాలయాల జాబితా

## మూలాలు


వర్గం:ఆంధ్రప్రదేశ్‌లో విద్య
వర్గం:విద్య
వర్గం:ఆంధ్రప్రదేశ్ విశ్వవిద్యాలయాలు
వర్గం:విశ్వవిద్యాలయాలు
వర్గం:ఆంధ్రప్రదేశ్‌కు సంబంధించిన జాబితాలు
తెలంగాణాలోని విశ్వవిద్యాలయాల జాబితా

thumb|429x429px|ఉస్మానియా మెడికల్ కళాశాల
**తెలంగాణాలో విశ్వవిద్యాలయాల జాబితా** :

## హైదరాబాదు జిల్లా
* ఆచార్య ఎన్.జీ.రంగా వ్యవసాయ విశ్వవిద్యాలయము - హైదరాబాద్
* డా.బి.ఆర్. అంబేద్కర్ సార్వత్రిక విశ్వవిద్యాలయం - హైదరాబాద్
* జవహర్లాల్ నెహ్రు టెక్నలాజికల్ విశ్వవిద్యాలయం - హైదరాబాద్
* జవహర్లాల్ నెహ్రు ఆర్కిటెక్చర్ అండ్ ఫైన్ ఆర్ట్స్ విశ్వవిద్యాలయం, హైదరాబాద్
* మౌలానా ఆజాద్ నేషనల్ ఉర్దూ విశ్వవిద్యాలయం - హైదరాబాద్
* ఉస్మానియా విశ్వవిద్యాలయం - హైదరాబాద్
* పొట్టి శ్రీరాములు తెలుగు విశ్వవిద్యాలయం, హైదరాబాద్
* హైదరాబాద్ విశ్వవిద్యాలయం - హైదరాబాద్
* ఇంటర్నేషనల్ ఇన్స్టిట్యూట్ ఆఫ్ ఇన్ఫర్మేషన్ టెక్నాలజీ - హైదరాబాద్

## వరంగల్ జిల్లా
* కాకతీయ విశ్వవిద్యాలయం - వరంగల్
## నిజామాబాదు జిల్లా

* తెలంగాణ విశ్వవిద్యాలయం - నిజామాబాద్
* బాసర ట్రిపుల్ ఐటి

## నల్గొండ జిల్లా
* మహాత్మా గాంధీ విశ్వవిద్యాలయం - నల్గొండ
## కరీంనగర్ జిల్లా

* శాతవాహన విశ్వవిద్యాలయం - కరీంనగర్
* కుర్రం విశ్వవిద్యాలయం - హైదరాబాద్

## మహబూబ్‌నగర్ జిల్లా
* పాలమూరు విశ్వవిద్యాలయం
 
## ఇవీ చూడండి
* భారతదేశంలోని విశ్వవిద్యాలయాల జాబితా
* ఆంధ్రప్రదేశ్ లోని విశ్వవిద్యాలయాల జాబితా

వర్గం:తెలంగాణ
వర్గం:తెలంగాణ విశ్వవిద్యాలయాలు
వర్గం:తెలంగాణకు సంబంధించిన జాబితాలు
ఇదేలే తరతరాల చరితం

ఈ పాటని పెద్దరికం చిత్రం కోసం (భువనచంద్ర/వడ్డేపల్లి కృష్ణ) రచించారు. సంగీతం:రాజ్-కోటి


ఇదేలే తరతరాల చరితం
జ్వలించే జీవితాల కథనం
పగేమో ప్రాణమయ్యేనా
ప్రేమలే దూరమయ్యేనా
నిరాశే నింగికెగసేనా
ఆశలే రాలిపోయేనా ||

ఒడిలో పెరిగిన చిన్నారిని
ఎరగా చేసినదా ద్వేషము
కథ మారదా ఈ బలి ఆగదా
మనిషే పశువుగా మారితే
కసిగా శిశువుని కుమ్మితే
ఆభమో శుభమో
ఎరుగని వలపులు ఓడిపోయేనా||

విరిసి విరియని పూదోటలో
రగిలే మంటలు చల్లరవా
అర్పేదెలా ఓదార్చేదెలా
నీరే నిప్పుగ మారితే
వెలుగే చీకటి రువ్వితే
పొగలో సెగలో
మమతల పూవులు కాలిపోయేనా||

వర్గం:తెలుగు సినిమా పాటలు
నీ నవ్వే చాలు పూబంతి

**నే నవ్వే చాలు పూబంది**  1992 లో ఎ.ఎం.రత్నం దర్శకత్వంలో నిర్మించబడిన పెద్దరికం సినిమా లోని పాట. ఈ పాటలో జగపతి బాబు, సుకన్య లు  నటించారు. ఈ పాటను భువనచంద్ర/వడ్డేపల్లి కృష్ణ రచించగా, ఎస్.పి.బాలసుబ్రహ్మణ్యం, కె.ఎస్.చిత్రలు గానం చేసారు. ఈ పాటకు  రాజ్-కోటి సంగీతాన్నందించాడు.

## సందర్భం
పరశురామయ్య చిన్న కుమారుడు కృష్ణమోహన్ (జగపతి బాబు) ను ప్రేమిస్తున్నానని జానకి (సుకన్య)  వెంటబడుతుంది. కృష్ణమోహన్ ఆమెను కాలేజీలో కొడతాడు. ఆమె కళాశాల ప్రిన్సిపాల్ కు పిర్యాదు చేస్తుంది.  ప్రిన్సిపాల్ అతనిని జానకి ఎదురుగా మందలిస్తాడు. ఆ కోపంతో అతను హాస్టలు ఖాళీ చేసి తన యింటికి వెళ్ళి పోవాలని అనుకుంటాడు. ఆమె కూడా అతనిని వెళ్లనీయకూడదని అనుకుంటుంది. కృష్ణమోహన్ తన స్నేహితుని సలహాతో ఆమెను ప్రేమించినట్లు నటించాలని అనుకుంటాడు. ఆమెను ప్రేమిస్తున్నట్లు నటించి వారి కుటుంబంపై పగ తీర్చుకోవడానికి ఇది మంచి అవకాశమని సుధాకర్ చెప్పిన మీదట అంగీకరిస్తాడు. ప్రేమిస్తున్నానని చెప్పడానికి పార్కులో స్నేహితులతో ఉన్న ఆమెను  పిలుస్తాడు.  ఆమెను ప్రేమిస్తున్నానని చెబుతాడు. ఆమె తన తల్లిపై ప్రమాణం చేయాలని కోరుతుంది. అతను కూడా అలానే ఆమెను అలా ఆమె తల్లిపై ఒట్టు వేసి చెప్పాలని కోరుతాడు. ఆమె అంగీకరిస్తుంది. ఆ సందర్భంలో వారి మధ్య గల యుగళ గీతం ఇది.

## పాటలో కొంత భాగం


నీ నవ్వే చాలు పూబంతి చామంతి
ప్రేమించా నిన్ను వాసంతి మాలతి
ఆ మాటే చాలు నెలవంకా రా ఇక
ప్రేమిస్తా నిన్ను సందేహం లేదిక
విలాసాల దారి కాసా సరాగాల గాలమేసా
కులాసాల పూలు కోసా వయ్యారాల మాల వేసా

మల్లెపూల మంచమేసి హుషారించనా
జమాయించి జాజి మొగ్గ నిషా చూడనా
తెల్ల చీర టెక్కులేవో చలాయించనా
విర్రవీగు కుర్రవాణ్ణి నిఘాయించనా
అతివకు ఆత్రము తగదటగా
తుంటరి చేతులు విడువవుగా
మనసు పడే పడుచు ఒడి...



## మూలాలు

వర్గం:తెలుగు సినిమా పాటలు
ప్రియతమా ప్రియతమా తరగని పరువమా

ప్రియతమా ప్రియతమా తరగని పరువమా 1992లో విడుదలైన తెలుగు చిత్రం  పెద్దరికం చిత్రం లోని పాట. దీనిని  భువనచంద్ర, వడ్డేపల్లి కృష్ణలు రచించగా రాజ్ కోటి సంగీతాన్నందించాడు. ఈ పాటను ఎస్.పి.బాలసుబ్రహ్మణ్యం, కె.ఎస్.చిత్ర గానం చేసారు. సినిమాలో ఈ పాటలో జగపతిబాబు, సుకన్య ప్రధాన పాత్రలుగా నటించారు. 

## పాట

ప్రియతమా ప్రియతమా తరగని పరువమా
తరలి రా తరలి రా..
కన్నె గోదారిలా కొంటె కావేరిలా
నిండు కౌగిళ్ళలో చేర రావే..
ప్రియతమా ప్రియతమా తరగని విరహమా
కదలి రా కదలి రా
మాఘ మాసానివై మల్లె పూమాలవై
నిండు నా గుండెలో ఊయలూగ

నీ ఆశలన్ని నా శ్వాసలైనా ఎంత మోహమో
నీ ఊసులన్నీ నా బాసలైన ఎంత మౌనమో
ఎవరేమి అన్నా ఎదురీదనా...
సుడిగాలినైనా ఒడి చేరనా
నీడల్లే నీ వెంట నేనుంటా
నా ప్రేమ సామ్రాజ్యమా

పెదవుల్ని తడితే పుడుతుంది తేనె తీయ తీయగా
కౌగిట్లో పడితే కొడుతుంది వాన కమ్మ కమ్మగా
వెన్నెల్ల మంచం వేసేయ్యనా
ఏకాంత సేవ చేసేయనా
వెచ్చంగా చలి కాచుకోవాల నీ గుండె లోగిళ్ళలో


## మూలాలు

వర్గం:తెలుగు సినిమా పాటలు
రంగులలో కలవో

**రంగులలో కలవో ఎద పొంగులలో కళవో** 1980 లో విడుదలైన తెలుగు సినిమా  అభినందన   లోని పాట. దీనిని  ఆత్రేయ రచించాడు. దీనికి సంగీతం ఇళయరాజా అందించారు. ఈ పాటను ఎస్.పి.బాలసుబ్రహ్మణ్యం, ఎస్.జానకి గానం చేసారు. సినిమాలో ఈ పాటకు కార్తీక్, శోభన నటించారు.

## పాటలో కొంత భాగం

రంగులలో కలవో ఎద పొంగులలో కళవో 
నవశిల్పానివో ప్రతిరూపానివో తొలి ఊహల ఊయలవో

కాశ్మీర నందన సుందరివో 
కైలాస మందిర లాస్యానివో
ఆమని పూచే యామినివో 
మరుని బాణమో మధుమాస గానమో
నవ పరిమళాల పారిజాత సుమమో
రంగులలో కలనై యెడ పొంగులలో కళనై
నవశిల్పాంగినై రతి రూపంగినై నీ ఊహల ఊగించనా||


## మూలాల జాబితా

## బాహ్య లంకెలు

* యూట్యూబ్ లో పాట

వర్గం: తెలుగు సినిమా పాటలు
వర్గం: ఆత్రేయ రచించిన పాటలు
మంచు కురిసే వేళలో

thumb
**మంచు కురిసే వేళలో మల్లె విరిసేదెందుకో** 1988లో విడుదలైన అభినందన  సినిమాలోని పాట. ఈ పాటను ఆచార్య ఆత్రేయ రచించగా ఇళయరాజా సంగీతాన్నందించాడు. సినిమాలో కార్తీక్, శోభన లు నటించిన ఈ పాటకు ఎస్.పి.బాలసుబ్రహ్మణ్యం, ఎస్.జానకి లు పాడారు. ఇది ప్రేమ, కాల్పనిక సాహిత్యం నకు చెందిన పాట. ఈ పాట ప్రజాదరణ పొందింది. దీనితో పాటు ఈ చిత్రంలోని పాటలు బహుళ ప్రజాదరణ పొందాయి. కొన్ని ప్రేమ పాటలు శ్రోతలకు ఒక ఉహ లోకంలోకి తీసుకేలుతాయి. అటువంటి పాటలలో ఇది ఒకటి.

## పాట

మంచు కురిసే వేళలొ మల్లె విరిసేదెందుకో
మల్లె విరిసే మంచులో మనసు మురిసేదెందుకో
ఎందుకో ఏ విందుకో ఎవరితో పొందుకో ||

నీవు పిలిచే పిలుపులో జాలువారే ప్రెమలో
జలకమాడి పులకరించే సంబరంలో
జలదరించే మెనిలో తొలకరించే మెరుపులో
ఎందుకా ఒంపులో యెమితా సొంపులో ||

మొలకసిగ్గూ బుగ్గలో మొదతి ముద్దూ యెప్పుదో
మన్మధునితో జన్మవైరం చతినపుదో
ఆరిపొని తాపము అంతు చూసేదెప్పుడో
మంచులే వెచ్చని చిచ్చులైనప్పుడొ||


## మూలాలు

## బాహ్య లంకెలు

* మంచు కురిసే వేళలో మల్లె విరిసే దెందుకో పూర్తి పాట

వర్గం: తెలుగు సినిమా పాటలు
వర్గం: ఆత్రేయ రచించిన పాటలు
చిలిపి యాత్రలో

thumb|ఆదిత్య 369 సినిమా పోస్టరు
ఈ పాటని ఆదిత్య 369 చిత్రం కోసం సిరివెన్నెల సీతారామశాస్త్రి రచించారు. సంగీతం ఇళయరాజా. పాడినది ఎస్.పి.బాలసుబ్రహ్మణ్యం, కె.ఎస్.చిత్ర
## పాటలో కొంత భాగం


చిలిపి యాత్రలో చల్ చల్ చల్ 
జరపమందిలే జంతర్ మంతర్ చెప్పుకో ఎందుకో 
పడుచు గుండెలో ఘల్ ఘల్ ఘల్ 
తెలుసుకుందిలే ఫ్యూచర్ మంజిల్ ఇప్పుడే అందుకో 
కొత్త కొత్త రంగుల్లో కంట పడ్డ రంగంలో 
పుట్టనున్న స్వప్నాలెన్నెన్నో లెక్క పెట్టుకో ||
 
ఎదురుగ ఉంది ఏదో వింత 
పద పద చూదాం ఎంతో కొంత 
కలలకు కూడా కొత్తే అవునా 
కనబడలేదే నిన్నా మొన్నా 
కనుల విందుగా ఉందీ లోకం 
కనక ఇక్కడే కాసేపింకా ఉందాం 
కలవరింతలా ఉందీ రాగం 
కనక ఇక్కడే కాసేపింకా ఉందాం
కలవరింతలా ఉంది రాగం 
కనక మెల్లగా మళ్ళీ మళ్ళీ విందాం 
ఎవర్నైనా హెల్లో అందాం 
ఎటేముందో కనుక్కుందాం 
టుమారోల సమాచారమంతా 
సులువుగ తెలిసిన తరుణము కద ఇది ||

## మూలాలు

వర్గం : తెలుగు సినిమా పాటలు
వర్గం : సిరివెన్నెల సీతారామశాస్త్రి రచించిన పాటలు
ముద్దుల జానకి పెళ్ళికి

**ముద్దుల జానకి పెళ్ళికి**  1992 లో విడుదలైన  పెద్దరికం సినిమాలోని పాట. దీనిని వడ్డేపల్లి కృష్ణ రచించగా రాజ్ కోటి సంగీతాన్నందించాడు. ఈ పాటను కె.ఎస్.చిత్ర గానం చేసింది. సినిమాలో ఈ పాటలో  సుకన్య ప్రధాన  పాత్రగా నటించింది.  

## పాట

ముద్దుల జానకి పెళ్ళికి మబ్బుల పల్లకి తేవలెనే
ఆశల రెక్కల హంసలు పల్లకి మోసుకుపోవలెనే
మురిపాల తేలించ ముని మాపులో 
దివి నుండి రేరాజు దిగి వచ్చులే||

తొలకరిలా వలపంతా కురిసేనులే
తీయని ఉహాలు చిగురు తొడిగెను
నింగిని తాకే పందిరి వేసి
పచని పల్లెను పీటగా జేసి
బంగారు రంగులు వేయించ రారే
మురిపాల పెళ్లి జరిపించ రారే
వధువు సొగసంత మెరిసే
వలపు మదిలోన విరిసే
చిలిపి కోరికలు కురిసే
పడుచు పరువాలు బిగిసె
కనివిని ఎరుగని కమ్మని భావన
కధలుగా కనిపించే||

తూరుపు ఎరుపై మనసులు పాడే
గోదావరిలా మమతలు పొంగే
రాయంచలన్నీ రాగాలు తీసే
చిలకమ్మలెన్నో చిత్రాలు చేసే
కదలి రావమ్మ నేడే
కలలు పండేటి వేళ
వేచియున్నాడు వరుడే
సందె సరసాల తేల
సరసపు వయసున ఒంపుల సొంపుల
సరిగమ వినిపించి||


## మూలాలు

## బాహ్య లంకెలు

* Muddula Janaki Pelliki Full Song || Peddarikam SongsE

వర్గం : తెలుగు సినిమా పాటలు
దర్వేష్ అలీ సాహెబ్ దర్గా

**దర్వేష్ అలీ సాహెబ్ దర్గా** మహబూబ్ నగర్ జిల్లాలో ఒక మండలానికి కేంద్రమైన ధరూర్ గ్రామంలో ఉంది.
## చరిత్ర
దర్వేష్ అలీ సాహెబ్ అను ఒక ముస్లిం సాధువు ఎక్కడి నుండో వచ్చి ఇక్కడ కొంత కాలం జీవించి, ఇక్కడే సజీవ సమాధి అయ్యారని గ్రామస్తుల కథనం. 
## ఉత్సవాలు
ఈ దర్గాలో సంవత్సరం పొడువునా ఎవరో ఒకరు కందురులు చేస్తూనే ఉంటారు. ప్రతి సంవత్సరం ఆగస్టు మాసంలో దర్గాలో ఉర్సు ఉత్సవాలు జరుగుతాయి. ధరూర్ చుట్టు ప్రక్కల గ్రామాల ప్రజలు సైతం ఈ ఉత్సవాలలో పాల్గొంటారు. 
## ప్రత్యేకత
ఈ దర్గాను గ్రామంలో ముస్లిమ్‌ల కంటే హిందువులే ఎక్కువగా ఆరాధించడం విశేషం. మరి ముఖ్యంగా హిందువులలో కురుమ, యాదవులు తమ పెంపుడు జీవులైన గొర్రె జాతి వృద్ధి చెందాలని అందుకు దర్గా స్వామి ఆశిస్సులు ఉండాలని మొక్కుబడులు కట్టి, స్వామి పేర ఒక పొట్టేలును విడిచి, సంవత్సరం అంతా మేపి, ఉర్సు సందర్భంగా కందురు చేస్తుంటారు. దర్వేష్ అలీ సాహెబ్ అను పేరును హిందువులు తమ వాడుకలో, కొందరు దర్వేష్ + అలీ అని, దానినే కాల క్రమంలో దర్శెల్లిగా మార్చేశారు. అలాగే దర్వేష్ + సాహెబ్ అను పేరును వాడి దానిని దర్శంగా మార్చేశారు. ఈ విధంగా మారిన పేర్లను హిందువులు తమ పిల్లలకు స్వామి పేరుగా పెట్టుకుని తమ భక్తిని చాటుకుంటారు. అందుకే ఈ గ్రామంలో చాలా మంది హిందువుల పేర్లు దర్శం అని, దర్శెల్లి అని కనిపిస్తాయి. ఈ అనవాయితీని ఇప్పటికీ కొనసాగిస్తూనే ఉన్నారు.
## ఇవీ చూడండి
* సూఫీ తత్వము
* దర్గాహ్
* ఔలియా
* భారతదేశంలో ఇస్లాం
* తెలంగాణాలోని దర్గాల జాబితా

## మూలాలు

వర్గం:మహబూబ్ నగర్ జిల్లా దర్గాలు
వర్గం:తెలంగాణ రాష్ట్ర దర్గాలు
వర్గం:దర్గాలు
జాణవులే నెరజాణవులే

thumb|సినిమా పోస్టరు
జాణవులే నెరజాణవులే  ఆదిత్య 369 చిత్రం కోసం వేటూరి సుందరరామమూర్తి రచించిన పాట. దీనికి   ఇళయరాజా సంగీతాన్నందించగా  ఎస్.పి.బాలసుబ్రహ్మణ్యం,జిక్కి, ఎస్.పి.శైలజ గానం చేసారు. సినిమాలో బాలకృష్ణ, మోహిని నటించారు.

## పాట

జాణవులే నెరజాణవులే వరవీణవులే కిలికించి తాలలో
జాణవులే మృదుపాణివిలే మధుసంతకాలలో
కన్నులలో సరసపు వెన్నెలలే సన్నలలో
గుసగుస తెమ్మెరలే మోవిగని మొగ్గగని మోజుపడిన వేళలో ||

మోమటుదాచి మురిపెము పెంచే లాహిరిలో
మూగవుగానే మురళిని ఊదే వైఖరిలో
చెలి వొంపులలో హంపికళ ఊగే ఉయ్యాల
చెలి పై యెదలో తుంగ అలా పొంగే ఈవేళ
మరియాదకు విరిపనుపు సవరించవేమిరా ||

చీకటి కోపం చెలిమికి లాభం కౌగిలిలో
వెన్నెల తాపం వయసుకు ప్రాణం ఈ చలిలో
చెలి నారతిలా హారతిలా నవ్వాలీవేళ
తొలి సోయగమే ఓ సగము ఇవ్వాలీవేళ
పరువానికి పగవానికి ఒక న్యాయమింక సాగునా ||


## మూలాలు

## బాహ్య లంకెలు

* Janavule Nerajanavule Full Song With Lyrics - Aditya 369 Songs - Balakrishna, Mohini, Ilayaraja

వర్గం:తెలుగు సినిమా పాటలు
వర్గం:వేటూరి సుందరరామమూర్తి రచించిన పాటలు
సురమోదము

ఈ పాటని ఆదిత్య 369 చిత్రం కోసం వేటూరి సుందరరామమూర్తి రచించారు. సంగీతం ఇళయరాజా. పాడినది ఎస్.పి.బాలసుబ్రహ్మణ్యం, ఎస్.జానకి,సునంద



సురమోదము శుభ నాట్య వేదము 
నటియింపగ తరమా 
జన గీతము శివ పాద జాతము 
వచియింపగ వశమా 
స్వర రాగ సంగమ సాధన జీవన 
స్వరగంగ సంగమ సాధన జీవన 
సురగంగ పొంగిన నర్తనశాల 
పదములు చేరగ భంగిమలూరే  ||

ఘటనా ఘటనాల కదలికలెన్నెన్నో
దాచెనులే కడలి 
నటనా కిరణాల నడకలు నేర్చింది 
నేరిమితో నెమలి 
రాయని చదువే రసనను దాటే 
రాయల సన్నిధిలో 
ఆమని ఋతువే పూవును వీడే 
నాట్య కళా వనిలో 
నాకు వచ్చు నడకల గణితం 
నాది కాక ఎవరిది నటనం 
నాకు చెల్లు నవ విధ గమకం 
నాకు ఇల్లు నటనల భరతం 
ఉత్తమోత్తమము వృత్త గీతముల 
మహా మహా సభా సదులు మురిసిన  ||

పండించే వసంతాలు తకజణు 
హంపి శిల్ప శృంగారమై 
సర్వానంద రాగాల రసధుని సర్వమోద సంగీతమై 
నాలో పొంగు వయ్యారి సొగసులు కావ్యోద్భూత కల్హారమై 
నాలో ఉన్న చిన్నారి కలలివి నానా చిత్ర వర్నాంకమై 
వన్నెలు పిలవగ నవ్వగ మొలవగ

భరతము నెరుగని నరుడట రసికుడు 
రాక్ రోల్ ఆట చూడు బ్రేక్ లోని సోకు చూడు 
వెస్ట్ సైడ్ రైమ్  మీద ట్విస్ట్ చేసి పాడి చూడు 
పాత కొత్త మేళవింపు వింత చూసి వంత పాడు 
రాక్ రాక్ రాక్ అండ్ రోల్ 
షేక్ షేక్ షేక్ అండ్ రోల్ 

జన గీతము శివ పాద జాతము 
వచియింపగ వశమా ||

వర్గం : తెలుగు సినిమా పాటలు
వర్గం : వేటూరి సుందరరామమూర్తి రచించిన పాటలు
సెంచురీలు కొట్టే వయస్సు మాది

ఈ పాటని ఆదిత్య 369 చిత్రం కోసం వేటూరి సుందరరామమూర్తి రచించారు. సంగీతం ఇళయరాజా. పాడినది ఎస్.పి.బాలసుబ్రహ్మణ్యం, ఎస్.జానకి



సెంచరీలు కొట్టే వయస్సు మాది 
బౌండరీలు దాటే మనస్సు మాది
చాకిరీలనైనామజా మజావళీలు చేసి 
పాడు సోలో ఇక ఆడియోలో 
వీడియోలో చెలి జోడియోలో ||
 
మేఘమాలనంటుకున్న ఆంటెనాలతో
మెరుపు తీగ మీటి చూడు తందనాలతో
సందె పొద్దు వెన్నెలంటు చందనాలతో 
వలపు వేణువూది చూడు వందనాలతో 
చక్రవాక వర్ష గీతి వసంత వేళ పాడు 
తుళ్ళిపడ్డ ఈడు జోడు తుఫానులో 
కన్నె పిల్ల వాలుచూపు కరెంటు షాకు తిన్న 
కుర్ర వాళ్ళ ఈల పాట హుషారులో 
లైఫ్ వింత డాన్స్ లిఖించు కొత్త ట్యూన్స్ 
వున్నదొక్క ఛాన్స్ సుఖించమంది సైన్స్ 
వాయులీన హాయి గాన రాగ మాలలల్లుకున్న వేళ ||
 
వెచ్చనైన ఈడుకున్న వేవ్ లెంత్లో 
 రెచ్చి రాసుకున్న పాటకెన్ని పంక్తులో 
విచ్చుకున్న పొద్దు పువ్వు ముద్దు తోటలో 
కోకిలమ్మ పాటకెన్ని కొత్త గొంతులో 
ఫాక్స్ కార్డు బీట్ మీద పదాలు వేసి చూడు 
హార్ట్ బీట్ పంచుకున్న లిరిక్ లో 
నిన్న మొన్న కన్నా నిజా నిజాలకన్న 
గతాగాతాలకన్న ఇవాళ నీది కన్నా 
పాటలన్నీ పూవులైన తోటలాంటి లేత యవ్వనాన ||

వర్గం : తెలుగు సినిమా పాటలు
వర్గం : వేటూరి సుందరరామమూర్తి  రచించిన పాటలు
ప్రియతమా తమా సంగీతం

**ప్రియతమా తమా సంగీతం** 1985 లో విడుదలైన తెలుగు సినిమా ఆలాపన లోనిది. ఈ పాటని వేటూరి సుందరరామమూర్తి రచించాడు. ఈ పాటకు  ఇళయరాజా సంగీతాన్నందించగా ఇళయరాజా, ఎస్.జానకి గానం చేసారు. సినిమాలో ఈ పాటకు మోహన్, భానుప్రియ నటించారు.

## పాట

ప్రియతమా తమా సంగీతం 
విరిసె సుమములై వసంతం 
అడుగుల సడే మయూరం 
అడుగుకో వయ్యారం 
పలికిన పదం సరాగం 
జరిగెలే పరాగం ||

రేగే రాగాలన్ని నాలో ఉయ్యాలూగెలే 
మళ్ళి మళ్ళి నన్ను మత్తెక్కిస్తున్నాయిలే 
నాలోన లీలగా నాద స్వరాలుగా 
పూసింది లాలస పున్నాగలా 
రేయంత ఎండాయె నా గుండెలో 
....... వెన్నెల్లలో 
ఈ మోహమెందాక పోతున్నదో 
ఈ దేహమింకేమి కానున్నదో 
వలపులే పిలువగా ||

పూలే తేనైపోయి నాలో వాగై పొంగెలే 
నిన్నే నిన్నే కోరి నాట్యాలనే చేసెనే 
నా పాన్పు పంచుకో ఈ బాధ తీర్చిపో 
శివ రాతిరవ్వనీ ఈ రాతిరి 
తేనెల్లు పొంగాలి చీకట్లలో 
కమ్మన్ని కౌగిళ్ళలో 
నీ తోడు కావాలి ఈ జన్మకి 
నే నీడనవుతాను నీ దివ్వెకి 
పెదవులో మధువులా ||

## మూలాలు

వర్గం:తెలుగు సినిమా పాటలు
వర్గం:వేటూరి సుందరరామమూర్తి రచించిన పాటలు
ఆవేశమంతా ఆలాపనేలే

right|thumb|250px|ఆలాపన సినిమా పోస్టరు
ఈ పాటని వేటూరి సుందరరామమూర్తి ఆలాపన చిత్రం కోసం రచించారు. సంగీతం ఇళయరాజా పాడినది ఎస్.పి.బాలసుబ్రహ్మణ్యం, ఎస్.జానకి
## పాటలో కొంత భాగం

ఆవేశమంతా ఆలాపనేలే ఎద లయలో
ఆవేశమంతా ఆలాపనేలే ఉదయినిగా
నాలో జ్వలించే వర్ణాల  రచన
నాలో జనించే స్వరాల..... ఆవేశమంతా ఆలాపనేలే ||

అల పైటలేసే సెలపాట విన్నా
గిరి వీణ మీటే జలపాతమన్నా
నాలోన సాగే ఆలాపన
రాగాలు తీసే ఆలోచన
ఝరుల జతుల నాట్యం
అరవిరుల మరుల కావ్యం
ఎగసి ఎగసి నాలో గళ మధువులడిగె గానం
నిదుర లేచె నాలో హృదయమే ||


## మూలాలు

వర్గం : తెలుగు సినిమా పాటలు
వర్గం : వేటూరి సుందరరామమూర్తి రచించిన పాటలు
వర్గం:ఇళయరాజా సంగీతం అందించిన పాటలు
వర్గం:ఎస్.పి.బాలసుబ్రహ్మణ్యం పాడిన పాటలు
వర్గం:ఎస్.జానకి పాడిన పాటలు
నందివెలుగు ముక్తేశ్వరరావు

thumb|నందివెలుగు ముక్తేశ్వరరావు
నందివెలుగు ముక్తేశ్వరరావు ఐ.ఎ.ఎస్ అధికారి, తిరుపతి తిరుమల దేవస్థానం ప్రత్యేక అధికారి.   

నందివెలుగు ముక్తేశ్వరరావు గుంటూరు జిల్లా భట్టిప్రోలు మండలం ఓలేరు లో జన్మించారు.నల్గొండ జిల్లా కలక్టర్ గా,దేవాదాయ, ధర్మాదాయ శాఖ,భాషా సాంస్కృతిక శాఖ కమిషనర్ గా పనిచేశారు.మాతృభాషలోనే ఉత్తర ప్రత్యుత్తరాలు జరిపారు.అధికార భాష అమలులో జిల్లాను ముందుంచారు.నల్గొండ స్ఫూర్తితో ఇతర జిల్లాల్లో కూడా ఈయన విధానాలు అమలుచేశారు.ఈయన హయాములో ప్రభుత్వ కార్యాలయాలన్నింటిలో తెలుగు ఓవెలుగు వెలిగింది.తెలుగులోమాత్రమే అధికారులు కలం కదిపారు. ఇంగ్లీషు రాతలు, మాటలకు స్వస్తి పలికి తెలుగులోనే వాక్యాలు, నిర్మాణకూర్పు చక్కగా చేశారు. అన్నిశాఖల కార్యాలయాల బోర్డులతో పాటు ఉత్తర ప్రత్యుత్తరాలన్నీ అమ్మభాషలోనే రాశారు.పోలీసులు మొదలుకొని ఎస్పీ వరకు.. గ్రామకార్యదర్శి మొదలుకొని కలెక్టర్‌ దాకా.. అభియోగప్రతాలు మొదలుకొని న్యాయస్థానాల తీర్పుల వరకు.. అచ్చతెలుగులోనే రూపొందించి అమలు చేశారు. ప్రభుత్వ కార్యాలయాల బోర్డులు, ఉత్తర ప్రత్యుత్తరాలతో పాటు దరఖాస్తుతో సహా తెలుగులోనే రాశారు.ఇంగ్లీషులోని కొన్నిపదాలను తెలుగులోకి మార్పు చేయడం కష్టమే అయినప్పటికీ కష్టపడి మరీ మాతృభాషను ఉపయోగించారు. జిల్లా కలెక్టర్‌ గా ఈయన ప్రత్యేక చొరవ, కృషి ఫలితంగానే తెలుగుభాష జిల్లాలో ప్రాచుర్యం పొందింది. తెలుగులోనే ఉత్తర ప్రత్యుత్తరాలు జరపాలనే ఆదేశాలతో అధికారుల్లో వచ్చింది.ఆ మార్పుతో జిల్లాలో తెలుగుకు రక్షణ ఏర్పడింది. అధికారభాషను అమలుచేస్తూ రాష్ట్రంలో జిల్లాను ముందువరుసలో నిలిపి అవార్డు కూడా స్వీకరించారు.  
## విశేషాలు
*తెలుగులో రాయని ఫైళ్ళను తిప్పి పంపేవారు.

## మూలాలు

## బాహ్య లంకెలు

* https://preview.kinige.com/previews/8800/PreviewJanamali498855.pdf 

వర్గం:ఐ.ఏ.ఎస్.ఆఫీసర్లు
వర్గం:గుంటూరు జిల్లాకు చెందిన ప్రభుత్వ ఉద్యోగులు
ఐఎన్‌ఎస్ కమోర్తా

భారత నౌకాదళం కోసం నిర్మించిన నాలుగు జలాంతర్గామి విధ్వంసక యుద్ధనౌకల శ్రేణిలో మొదటిది **ఐఎన్‌ఎస్ కమోర్తా**. ఇది అత్యాధునిక యుద్ధనౌక, దీనిని భారత నౌకాదళంలోని తూర్పు తీరంలో ప్రవేశ పెట్టనున్నారు. దీనికి వేదిక విశాఖ నావల్ డాక్ యార్డ్ కానుంది. దీనిని కేంద్ర రక్షణ శాఖ మంత్రి అరుణ్‌జైట్లీ 23-08-2014న లాంఛనంగా ప్రారంభించనున్నారు. ఈ నౌక ఎన్నో విశిష్టతలను కలిగి ఉంది. ఇది శత్రుదేశాల యుద్ధనౌకలకు ప్రత్యేకించి జలాంతర్గాములకు సింహస్వప్నం వంటిది. భారతదేశ నౌకాదళ శక్తి సామర్థ్యాలను అత్యున్నత స్థాయికి తీసుకెళ్లాలనే లక్ష్యంతో నౌకాదళానికే చెందిన "డైరెక్టరేట్ ఆఫ్ నావల్ డిజైన్" అధికారులు కమోర్తాను రూపొందించారు. ప్రాజెక్ట్-28 పేరున మొదలు పెట్టిన నాలుగు జలాంతర్గామి విధ్వంసక యుద్ధనౌకల (ఎ.ఎస్.డబ్ల్యు.) శ్రేణిలో ఇది మొదటిది. 2006లో మొదలైన ఈ ప్రాజెక్టు పూర్తి స్థాయిలో విజయవంతమవడంతో మొదటి నౌక ఆవిష్కృతమైంది. అత్యాధునిక సాంకేతిక పరిజ్ఞానంతో, అందునా 90 శాతం స్వదేశీ పరిజ్ఞానంతో రూపొందించిన ఈ నౌకను భారత నౌకాదళానికి అప్పగించారు. ఇది కోల్‌కతాలోని గార్డెన్ రీచ్ షిప్‌యార్డ్ (జి.ఆర్.ఎస్.ఇ.)లో నిర్మితమైంది.ఐ.ఎన్.ఎస్. కమోర్తా శత్రుదేశ జలాంతర్గాములను 200 కిలోమీటర్ల పైగా దూరంలోనే గుర్తించి, వాటిపై దాడులు చేసి ధ్వంసం చేయగల శక్తి సామర్థ్యాలను కలిగి ఉంది.ఈ యుద్ధనౌక పొడవు 110 మీటర్లు, బరువు 3,500 టన్నులు, వేగం గంటకు 25 కిలోనాట్లు. ఇది ఏకధాటిగా 3,500 నాటికల్ మైళ్ల దూరం ప్రయాణించగలదు. యుద్ధనౌక ఉపరితలం నుంచి గాలిలో లక్ష్యాల్ని ఛేదించేందుకు క్షిపణులనూ ప్రయోగించవచ్చు. దీనిపై ఒక హెలికాప్టర్ కూడా ఉంటుంది. ఈ యుద్ధనౌకలో అధికార సిబ్బంది 13 మంది, నావికులు 173 మంది, వీరు తమ విధులను నిర్వర్తిస్తారు.

వర్గం:భారతీయ యుద్ధనౌకలు